open-index/open-wikipedia-markdown huggingface dataset:
တင်ထွန်းနိုင်

**ဦးတင်ထွန်းနိုင်** (၃၀ ဇန်နဝါရီ ၁၉၇၁ မွေးဖွား)သည် အင်ဂျင်နီယာတစ်ဦးဖြစ်ပြီး၊လက်ရှိတွင် အမျိုးသားညီညွတ်ရေးအစိုးရ၊ဝန်ကြီး အဖြစ် ထမ်းဆောင်လျှက်ရှိသည်။

## ငယ်ဘဝနှင့်ပညာရေး 
မန္တလေးတိုင်း၊ မြင်းခြံမြို့နယ်၊ ဆီမီးခုံရွာ၌ ၁၉၇၁ ခုနှစ် ဇန်နဝါရီ ၃၀ ရက်တွင် မွေးဖွားခဲ့သည်။မန္တလေးစက်မှုတက္ကသိုလ်မှ အီလက်ထရွန်းနစ်အင်ဂျင်နီယာဘွဲ့ကို ရရှိခဲ့သည့်အပြင်၊ရန်ကုန် စီးပွားရေး တက္ကသိုလ် မှလည်း စီမံခန့်ခွဲမှုပညာ မဟာဘွဲ့ကို ရရှိခဲ့သည်။ 

## နိုင်ငံရေးဖြတ်သန်းမှု 
ရန်ကုန်တိုင်း၊ ဆိပ်ကြီးခနောင်တိုမြို့နယ် ပြည်သူ့လွှတ်တော်ကိုယ်စားပြု အမျိုးသားဒီမိုကရေစီအဖွဲ့ချုပ်၏ ၂၀၁၅ခုနှစ် အထွေထွေရွေးကောက်ပွဲ ရွေးကောက်ခံ အမတ်ဖြစ်သည်။ 

၂၀၂၁ ခုနှစ် မတ်လ ၂ ရက်နေ့တွင် ပြည်ထောင်စုလွှတ်တော် ကိုယ်စားပြုကော်မတီမှ စီမံကိန်း၊ ဘဏ္ဍာရေးနှင့် စက်မှုဝန်ကြီးဌာန၊ ရင်းနှီးမြှုပ်နှံမှုနှင့် နိုင်ငံခြားစီးပွားဆက်သွယ်ရေးဆက်သွယ်ရေးဝန်ကြီးဌာန၊ စီးပွားရေးနှင့် ကူးသန်းရောင်းဝယ်ရေးဝန်ကြီးဌာန စသည့်ဝန်ကြီးဌာနများ၏ ခေတ္တပြည်ထောင်စုဝန်ကြီးအဖြစ် တရားဝင်ခန့်အပ်ခဲ့သည်။ 

၂၀၂၁ ခုနှစ်၊ဧပြီ ၁၆ ရက် အမျိုးသားညီညွတ်ရေးအစိုးရဖွဲ့စဉ် စီမံကိန်း၊ ဘဏ္ဍာရေးနှင့် ရင်းနှီးမြှုပ်နှံမှုဝန်ကြီး အဖြစ် တာဝန်ပေးခံခဲ့ရပြီး၊၂၀၂၅ ခုနှစ် ဒီဇင်ဘာ ၈ ရက် အမျိုးသားညီညွတ်ရေးအစိုးရ ပြုပြင်ပြောင်းလဲမှုလုပ်စဉ် အဆိုပါဝန်ကြီးဌာန၏ ဝန်ကြီးအဖြစ် ဆက်လက်တာဝန်ပေးခံခဲ့ရသည်။

## ကိုးကား
ကဏ္ဍ:၁၉၇၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:အမျိုးသားညီညွတ်ရေးအစိုးရ ဝန်ကြီးများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ကဏ္ဍ:မြန်မာ့နိုင်ငံရေးသမားများ
လီဆူအမျိုးသားဖွံ့ဖြိုးတိုးတက်ရေးပါတီ

**လီဆူအမျိုးသား ဖွံ့ဖြိုးတိုးတက်ရေး ပါတီ** (; အတိုကောက် **LNDP**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ၂၀၁၃ ဩဂုတ်တွင် ပါတီတည်ထောင်ခွင့် မှတ်ပုံတင်ခဲ့ပြီး ဒီဇင်ဘာ၌ ပါတီတည်ထောင်ခွင့်ပြုခဲ့သည်။ ပါတီဝင်အရေအတွက် ၅၀,၀၀၀ ခန့် ရှိပြီး ၂၀၁၅ အထွေထွေ ရွေးကောက်ပွဲတွင် ကချင်ပြည်နယ်၊ ရှမ်းပြည်နယ်၊ မန္တလေးတိုင်းဒေသကြီးနှင့် ကယားပြည်နယ်တို့ရှိ မဲဆန္ဒနယ်များမှ ဝင်ရောက် ယှဉ်ပြိုင်ခဲ့သည်။ ပါတီ၏မူဝါဒမှာ တိုင်းရင်းသားများ အပါအဝင် နိုင်ငံသားများ၏ ရပိုင်ခွင့်များ၊ တရားဥပဒေစိုးမိုးရေး၊ ပြည်တွင်းငြိမ်းချမ်းရေး လုပ်ငန်းစဉ်များတွင် အခြားနိုင်ငံရေးပါတီတို့ နှင့် ပူးပေါင်း ဆောင်ရွက်သွားရန် ဖြစ်သည်။

## ကိုးကား 
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
မြန်မာနိုင်ငံ တောင်သူလယ်သမား အလုပ်သမား ပြည်သူ့ပါတီ

**မြန်မာနိုင်ငံ တောင်သူလယ်သမား အလုပ်သမား ပြည်သူ့ပါတီ** () သည် ၂၀၁၄ ခုနှစ်က စတင်ပေါ်ပေါက်လာသော ဧရာဝတီတိုင်းဒေသကြီး အခြေစိုက် နိုင်ငံရေးပါတီ ဖြစ်သည်။​ ပါတီဥက္ကဋ္ဌမှာ ဦးအောင်မျိုးခိုင် ဖြစ်သည်။ 

## ပါတီမှတ်ပုံတင်ခြင်း 
အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ နိုဝင်ဘာလ ၁၃ ရက်နေ့တွင် မှတ်ပုံတင်အမှတ် (၄၀) ဖြင့် ခွင့်ပြုခဲ့သည်။

## ရွေးကောက်ပွဲ ဝင်ပြိုင်မှု 
### ၂၀၂၅ 
မြန်မာနိုင်ငံ တောင်သူလယ်သမား အလုပ်သမား ပြည်သူ့ပါတီသည် ၂၀၁၅ ခုနှစ်၊ အထွေထွေ ရွေးကောက်ပွဲတွင် အမျိုးသားလွှတ်တော် ပဲခူးတိုင်းဒေသကြီး မဲဆန္ဒနယ်မှ တစ်နေရာ၊ ပြည်သူ့လွှတ်တော် ပဲခူးတိုင်းဒေသကြီး မဲဆန္ဒနယ်မှ (၃) နေရာ၊ ပဲခူးတိုင်းဒေသကြီးလွှတ်တော်တွင် (၃) နေရာ ဝင်ပြိုင်ခဲ့သော်လည်း နေရာမရခဲ့ပေ။ 

## ကိုးကား 
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
ကွေ့လိန်မြို့

ကွေ့လိန်မြို့သည် တရုတ်နိုင်ငံ အရှေ့မြောက်ပိုင်း ဂွမ်ရှီကျွမ်း ကိုယ်ပိုင်အုပ်ချုပ်ခွင့်ရ ဒေသရှိ ပရီဖက်ချာ အဆင့် မြို့တော် တစ်ခုဖြစ်ကာ လီမြစ်၏ အနောက်ဘက်ကမ်းတွင် တည်ရှိသည်။ မြောက်ဘက်တွင် ဟူနန်ပြည်နယ် နှင့် ကပ်လျှက် တည်ရှိသည်။ မြို့အမည်၏ အဓိပ္ပာယ်မှာ ပင်လုံးကြိုင်ပန်းတော ဟု အဓိပ္ပာယ်ရပြီး မြို့တော် အတွင်းတွင် ပင်လုံးကြိုင် ပန်းပင် အမြောက်အမြား ရှိသည်။ ကွေ့လိန်မြို့မှာ ထုံးမြေပြင် အသွင် ရှုခင်းများကြောင့် ထင်ရှားပြီး တရုတ်နိုင်ငံ၏ လူကြိုက်များသော ကမ္ဘာလှည့်ခရီးသွားများ လည်ပတ်ရာ နေရာ တစ်ခု ဖြစ်သည်။

Guilin-12-See-Bruecke-2012-gje.jpg
Guilin-28-Marmorsteg-Hochzeitspaar-2012-gje.jpg
Guilin-32-Pavillon-2012-gje.jpg
Guilin-62-Tankstelle-2012-gje.jpg
Guilin at night-20-Jia Jias Lokal-2012-gje.jpg
Guilin-Streetfood-14-2012-gje.jpg
Guilin-Streetfood-16-2012-gje.jpg
Guilin-Reis-14-2012-gje.jpg

## ကိုးကား
စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ်

**စည်းလုံးညီညွတ်ရေးနှင့် ဒီမိုကရေစီပါတီ ကချင်ပြည်နယ်** (; အတိုကောက် **UDPKS** သို့မဟုတ် **စဒက**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ပါတီကို ၂၀၁၀ ခုနှစ် ဩဂုတ်လ ၂ ရက်နေ့တွင် စတင်တည်ထောင်ခဲ့သည်။ ပါတီဝင်အရေအတွက် ၃၀,၀၀၀ ခန့်ရှိပြီး ၂၀၁၅ အထွေထွေ ရွေးကောက်ပွဲတွင် ဝိုင်းမော်၊ မိုးမောက်၊ ဗန်းမော်၊ ဖားကန့် စသည့် ကချင်ပြည်နယ်ရှိ မြို့ရှစ်မြို့တွင် ဝင်ရောက်ယှဉ်ပြိုင်ခဲ့သည်။

## ဖျက်သိမ်းခြင်း 
၂၀၁၉ ခုနှစ် ဇွန်လ ၇ ရက်နေ့တွင် ကချင်ပြည်နယ်ပြည်သူ့ပါတီကို စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ်၊ ကချင်ဒီမိုကရက်တစ်ပါတီနှင့် ကချင်ပြည်နယ်ဒီမိုကရေစီပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည့်အတွက် စည်းလုံးညီညွတ်ရေးနှင့်ဒီမိုကရေစီပါတီကို  ပါတီမှတ်ပုံတင် ဖျက်သိမ်းခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
Laniakea Supercluster

**Laniakea Supercluster** (**Local Supercluster** သို့မဟုတ် **Local SCl**) ဆိုသည်မှာ ဂယ်လက်ဆီ မဟာအုပ်စုဖြစ်ပြီး မိမိတို့၏မိခင် နဂါးငွေ့တန်း ဂယ်လက်ဆီနှင့် 
အနီးအနားမှ အခြားဂယ်လက်ဆီပေါင်း ၁၀၀,၀၀၀ ပါဝင်သည်။ ယခင် Local Supercluster ၏သတ်မှတ်ချက်အား ယခုအခါ Virgo Supercluster အဖြစ် အဆိုပြုခံထားရသည်။

## တည်နေရာ
Laniakea ၏ အိမ်နီးနားချင်းများမှာ Shapley Supercluster၊ Hercules Supercluster၊ Coma Supercluster၊ Perseus-Pisces Supercluster တို့ဖြစ်ကြသည်။ Laniakea ၏ သတ်မှတ်ချက်အား ဖော်ပြသည့် ထိုအချိန်တုန်းက ယင်းတို့အား ကောင်းမွန်စွာ မသိရှိခဲ့ကြပေ။

## အမည်နာမ
*laniakea* ဟူသော အမည်သည် ဟာဝိုင်အီလူမျိုးတို့ဘာသာဖြင့် မတိုင်းတာနိုင်သော ကောင်းကင်ဘုံဟု အဓိပ္ပာယ်ရသည်။ ယင်းအား Kapiolani Community College ကောလိပ်မှ လက်ထောက်ပါမောက္ခ နိုဝါ နပိုလီယံမှ အကြံပေးခဲ့သည်။ နာမည်အား ပစိဖိတ် သမုဒ္ဒရာတွင် လမ်းပြလုပ်ပေးသည့် ပိုလီနီရှန်းလူမျိုး လမ်းပြအား ဂုဏ်ပြုသောအားဖြင့် မှည့်ခေါ်ခြင်းဖြစ်သည်။

## ကျမ်းကိုး
## နောက်ထပ် ဖတ်ရန် 
* 
* Meet Laniakea, Our Home Supercluster

## ပြင်ပလင့် 
*  Vimeo, "Laniakea Supercluster", Daniel Pomarède, 4th September 2014—video representation of the findings of the discovery paper
*  YouTube, "Laniakea: Our Home Supercluster", Nature Video, 3 September 2014—Redrawing the boundaries of the cosmic map, they redefine our home supercluster and name it Laniakea.
*  Collective Evolution, Scientists Mapped 8000 Galaxies (Out Of Billions) & Made An Amazing Discovery 

ကဏ္ဍ:လေ့လာနိုင်သော စကြဝဠာ
မလက်ကာမြို့

မလက်ကာမြို့ကို ယခင်က ကိုတာ မလက်ကာဟု ခေါ်ဆိုခဲ့ပြီး မလေးရှားနိုင်ငံ မလက်ကာပြည်နယ်၏ မြို့တော်ဖြစ်သည်။ မလက်ကာရေလက်ကြားတွင် တည်ရှိသော  ရှေးအကျဆုံးမြို့များတွင်လည်း တစ်မြို့ အပါအဝင် ဖြစ်သည်။ ဥရောပသားတို့ မသိမ်းပိုက်မီ မလက်ကာ ဆူလတန် လက်ထက်တွင် ကူးသန်းရောင်းဝယ်ရေးတွင် အောင်မြင်သော ဆိပ်ကမ်းမြို့ တစ်မြို့ ဖြစ်ခဲ့သည်။

၂၀၀၈ ခုနှစ် ယူနက်စကို၏ ကမ္ဘာ့အမွေအနှစ်နေရာ အဖြစ် ပီနန်မြို့ရှိ ဂျော့ရှ်တောင်း နှင့် အတူတကွ စာရင်းဝင်ခဲ့သည်။ 

## ကိုးကား
ဂျဟိုးဘာရူးမြို့

ဂျဟိုးဘာရူးမြို့ကို ယခင်က တန်ဂျွန်ပူထရီ သို့မဟုတ် အစ်စကန်းဒါး ပူထရီ ဟု​ ခေါ်ကြပြီး မလေးရှားနိုင်ငံ ဂျဟိုးပြည်နယ်၏ မြို့တော် ဖြစ်သည်။ ဂျဟိုးဘာရူးမြို့တွင် လူဦးရေ အားဖြင့် ၄၉၇,၀၆၇ ဦး ရှိသည်။ မလေးရှားနိုင်ငံ၏ ၂၀၁၃ ခုနှစ်တွင် လူဦးရေ အားဖြင့် ၁,၈၀၅,၀၀၀ ဦး ရှိပြီး ဒုတိယမြောက် အကြီးဆုံး မြို့ကြီးဒေသဖြစ်သော အစ်စကန်းဒါး မလေးရှား၏ တစိတ်တဒေသ ဖြစ်ကာ မလေးကျွန်းဆွယ်၏ တောင်ဘက်အစွန်ဆုံး မြို့ဖြစ်သည်။

## ကိုးကား
Post-metal

**Post-metal** သည် post-rock, heavy metal နှင့် shoegazing ရောနှောထားခြင်းတို့ ဖြစ်သည်။ post-metal ဟုသော ဝေါဟာရသည် ကျယ်ပြန့်လာခဲ့ပြီး ၁၉၉၀ အစောဆုံးတွင် ထွက်ပေါ်လာခဲ့သည်။ Neurosis နှင့် Godflesh တို့သည် post-metal နဲ့သင့်တော်သော အစိတ်အပိုင်းများကို ဖော်ပြခဲ့သော်လည်း Isis, Neurosis တို့သည် sludge metal သို့ချိတ်ဆက်ထားပြီး ဖန်တီးခဲ့သော်လည်း ၂၀၀၂ ခုနှစ်တွင် ထွက်ရှိသော Oceanic နှင့်အတူ လုပ်ရိုးလုပ်စဉ်နှင့် အမျိုးအစား၏ အဓိပ္ပာယ်မပြတ်သားမူ လျော့နည်းသည်။
၁၉၉၂ ခုနှစ်တွင် ထွက်ရှိသော Helmet ၏ Meantime နှင့် ၁၉၉၄ တွင်ထွက်ရှိသော Betty တို့သည် traditional concept of heavy music ကိုရှောင်ပြီး drop-D power-groove in 5/4 ကို Trademark လုပ်ကြသည်။ သူတို့သည် တိကျသော post-metal ဟုယူဆနိုင်ဖွယ်ရှိသည်။

## ဝိသသလက္ခဏာများ
post-metal ၏ပုံစံအရ ဂစ်တာနှစ်လက်မှ သုံးလက်၊ bass guitar၊၊ synthesizer များ၊ drum kit တို့ပါရှိသည်။ overall sound မှာ ယေဘုယျအားဖြင့် ဂီတာများမှာ down-tuned မှ B သို့ lower ဖြစ် ၍ seven-guitar တို့ဖြင့်တီးခတ်ကြသည်။ post-metal သီချင်းများသည် crescendo သို့ climax သို့ပြောင်းလဲတည်ဆောက်ထားပြီး ထပ်တလဲလဲဖြင့် တည်ဆောက်ထားသည်။ 
	
## ဝေါဟာရ၏ ဝေဖန်မှု
အမျိုးအစားသည် အသစ်စတင်ကတည်းက အနုပညာရှင်အနည်းစုသာ ကိုယ်စားပြုခံရသည်။ တစ်ခါတစ်ရံမှာ Doom metal, progressive metal, sludge metalနှင့် stoner metal နှင့် ဆင့်သော အစိတ်အပိုင်းများပါဝင်သည်။ post-metal တီးဝိုင်းများကို စာရင်းပြုစုခဲ့ကတည်းက post-metal မှာ ပေါများလာသည်။ မည်သို့ပင်ဆိုစေ အငြင်းပွားဖွယ်ရာ ၎င်းအစိတ်အပိုင်းများ ပေါင်းစပ်သည့် ဖြစ်စေ၊ ပြောင်းလဲသည်ဖြစ်စေ ၎င်းသက်ဆိုင်ရာအမျိုးအစားများ၏ နယ်နမိတ်သို့ ကျော်လွန်သွားသည်။ label ခွဲခြားရန် ဖန်တီးမှုလိုအပ်နေသည်။

Pelican မှ Trevor de Brauw က “ကျွန်တော်က metal ကို စွဲလမ်းပါတယ်။ ဒါပေမယ့် Pelican ကို metal တီးဝိုင်းအဖြစ် မထင်မိပါဘူး။ ဒီတော့ လူတွေက ကျွန်တော်တို့ကို instrumental, post-metal, metalcore ဘာပဲဖြစ်ဖြစ် သူတို့ဘာကြောင့်ပြောလဲ ကျွန်တော်သိနိုင်ပါတယ်။ ကျွန်တော်တို့ဆက်နွယ်မှုကို ပိတ်ဆို့မှုတစ်ခုလိုပါပဲ။ ကျွန်တော်တို့ဂီတဟာ punk နှင့် hardcore များနှင့် ဆိုင်သလို ခံစားရပါတယ်။

## ကိုးကား
မြန်မာနိုင်ငံတောင်သူလယ်သမားဖွံ့ဖြိုးတိုးတက်ရေးပါတီ

**မြန်မာနိုင်ငံတောင်သူလယ်သမားဖွံ့ဖြိုးတိုးတက်ရေးပါတီ** (; အတိုကောက် **MFDP**) သည် ရန်ကုန်တိုင်းဒေသကြီး အခြေစိုက် နိုင်ငံရေးပါတီ ဖြစ်သည်။ 

## နောက်ခံသမိုင်း 
လယ်သမားထုက ခေတ်အဆက်ဆက် ပေါ်ပေါက်ခဲ့ဖူးခြင်းမရှိသည့် လယ်သမားပါတီ ထူထောင်ရန် တောင်းဆိုခြင်းကြောင့် မြန်မာနိုင်ငံ တောင်သူလယ်သမားဖွံ့ဖြိုးတိုးတက်ရေးပါတီကို ၂၀၁၂ နိုဝင်ဘာ ၆ ရက်တွင် ပါတီဝင် ၂၁ ဦးဖြင့် ဖွဲ့စည်းခဲ့သည်။ 

၂၀၁၅ ခုနှစ် အထွေထွေ ရွေးကောက်ပွဲတွင် ကိုယ်စားလှယ်လောင်း ၂၈၆ ဦး ပါဝင်ယှဉ်ပြိုင်မည်ဟု ဆိုသည်။ တစ်နေရာမှ မရခဲ့ပေ။ 

## ပါတီမှတ်ပုံတင်ခြင်း 
အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ ဇွန်လ ၂၁ ရက်နေ့တွင် မှတ်ပုံတင်အမှတ် (၂၇) ဖြင့် ခွင့်ပြုခဲ့သည်။ 

## ကိုးကား
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
Speed metal

**Speed Metal** သည် heavy metal ဂီတ၏မျိုးခွဲဖြစ်ပြီး ၁၉၇၀ နောက်ပိုင်းတွင် New Wave of British Heavy Metal (NWOBHM) မှ စတင်ခဲ့သည်။ Allmusic မှ အလွန်မြန်သော၊ ခက်ထန်ကြမ်းတမ်းသော ဂီတဟု ဖော်ပြထားသည်။ thrash metal ထက်ခက်ထန်ကြမ်းတမ်းမှု လျော့နည်းပြီး melodic သည် hardcore punk လွှမ်းမိုးမှုလျော့နည်းသည်။ မည်သို့ဆိုစေ speed metal သည် traditional heavy metal ထက် မြန်ဆန်ပြီး aggressive ဖြစ်သည်။ solo ပိုင်းတွင် အသားပေးထားသည်။ ထူးခြားချက်မှာ အဆုံးတွင် ကာရန်တူကဗျာတွင် တို၍ အရေးပါသော passges များဖြစ်သည်။ speed metal သီချင်းများသည် မကြာခဏ highly expressive vocal များကို အသုံးပြုထားသည်။ သို့သော် thrash metal သီချင်းထက် harsh vocal အသုံးပြုမှုလျော့နည်းသည်။

## ကိုးကား
တိုင်းလိုင်(ရှမ်းနီ)အမျိုးသားများဖွံ့ဖြိုးတိုးတက်ရေးပါတီ

**တိုင်းလိုင်(ရှမ်းနီ)အမျိုးသားများ ဖွံ့ဖြိုးတိုးတက်ရေးပါတီ** (; အတိုကောက် **TNDP, ကျားနီပါတီ**) သည် ၂၀၁၂ ခုနှစ်တွင် စတင်ပေါ်ပေါက်လာသော နိုင်ငံရေးပါတီ တစ်ခုဖြစ်သည်။ ပါတီဥက္ကဋ္ဌသည် ဦးစိုင်းဌေးအောင် ဖြစ်သည်။ 

တိုင်းလိုင် ခေါ် ရှမ်းနီလူမျိုးများ ဖွံ့ဖြိုးတိုးတက်စေရေးရန်အတွက် တည်ထောင်ထားခြင်း ဖြစ်သည်။ ပါတီ၏မူဝါဒမှာ စစ်မှန်သော ဒီမိုကရေစီဖက်ဒရယ် ပြည်ထောင်စု ပေါ်ပေါက်လာရန် တိုင်းရင်းသား သွေးစည်းညီညွတ်ရေး နှင့် ပြည်သူလူထုအကျိုးကို ဆောင်ရွက်သွားရန်တို့ ဖြစ်သည်။ 

၂၀၁၂ ခုနှစ်တွင် တည်ထောင်ခဲ့သည့် တိုင်းလိုင်(ရှမ်းနီ)အမျိုးသား ဖွံ့ဖြိုးတိုးတက်ရေးပါတီတွင် သဘောထားကွဲလွဲမှုများရှိခဲ့ပြီး ၂၀၁၄ ခုနှစ်တွင် ပါတီအသစ် တည်ထောင်ရန် ပြန်လည်လျှောက်ထားခဲ့ပြီး ၂၀၁၅ ခုနှစ် မေလ တွင် ပါတီအသစ် မှတ်ပုံတင် ရရှိခဲ့သည်။ 

## ပါတီမှတ်ပုံတင်ခြင်း 
### ၂၀၂၃ 
အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေလ ၂ ရက်နေ့တွင် မှတ်ပုံတင်အမှတ် (၇) ဖြင့် ခွင့်ပြုခဲ့သည်။ 

ကချင်ပြည်နယ်၊ မိုးညှင်းခရိုင်၊ မိုးညှင်းမြို့နယ်၊ ရွာသစ်ကုန်းကျေးရွာ အုပ်စု၊ အာလဝီကုန်းရပ်၊ အလဝ-၁၃ တွင် ပါတီရုံးချုပ် ဖွင့်လှစ်ထားရှိသည်။ 

## ရွေးကောက်ပွဲ ဝင်ပြိုင်မှုများ 
### ၂၀၁၅ 
ပါတီဝင်အရေအတွက် ၃,၅၀၀ ကျော်ရှိပြီး ၂၀၁၅ အထွေထွေ ရွေးကောက်ပွဲတွင် ကချင်ပြည်နယ်ရှိ မြို့နယ် ရှစ်မြို့နယ်နှင့် စစ်ကိုင်းတိုင်းဒေသကြီးရှိ လေးမြို့နယ် စုစုပေါင်း ၁၂ မြို့နယ်မှ ဝင်ရောက် ယှဉ်ပြိုင်ခဲ့သည်။ 

## ကိုးကား
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ

## ပြင်ပလင့်ခ်များ
* T.N.D.P ၏ ဖေ့စ်ဘွတ်ခ်စာမျက်နှာ
Goregrind

**Goregrind** သည် Grindcore နှင့် Death metal တို့၏ မျိုးခွဲတစ်မျိုးဖြစ်သည်။ ဗြိတိန်တီးဝိုင်း Carcass သည် ဤအမျိုးအစားပေါ်ထွက်လာခြင်းကို မှတ်တမ်းတင်ခဲ့သည်။ goregrind သည် ရေထဲတွင် သီဆိုသောအသံကဲ့သို့ အဆိုပုံစံများပါရှိသည်။

## သမိုင်းကြောင်း
Repulsion ၏ Horrified နှင့် Impetigo ၏ Ultimo Mondo Cannibale တို့ ထိတွေ့ခဲ့သော်လည်း အမျိုးအစား၏မူရင်းမှာ ဗြိတိန်တီးဝိုင်း Carcass နှင့်အတူ တည်ရှိသည်။ သူတို့သည် ၁၉၈၀နောက်ပိုင်းတွင် စတင်ခဲ့သည်။ သူတို့၏ “Reek of Putrefaction” album တွင် pitch shift recording နည်းပညာများကို အသုံးပြုထားသည်။ hardcore punk နှင့် grindcore ဖြစ်ရပ်များမှ left-wing နိုင်ငံရေးအကြောင်းများကို ရေးဖွဲ့ထားသည်။

## ဝိသေသလက္ခဏာများ
Matthew Harvey အဆိုအရ goregrind ဂီတ၏ ဝိသေသလက္ခဏာများ pitch-shift နည်းပညာများနှင့်နိမ့်သောအဆိုပုံစံများနှင့် အလွန်မြန်သော tempoများပါဝင်သည်။ Zero Tolerance မဂ္ဂဇင်းမှ ဖော်ပြထားသည်မှာ detuned guitar များ၊ blasting drum များ ကြီးမားလေးလံသော distorted vocalများပါဝင်သည်။ သူတို့စာသားအကြောင်းအရာများမှာ gore, forensic pathology, သေခြင်းတရားနှင့် မုဒိမ်းအကြောင်းအရာများ ပါဝင်သည်။ စာသားများ z movie နှင့် horror movie ကဲ့သို့ အကြောင်းအရာများပါဝင်သည်။ ပိုလန် goregrind တီးဝိုင်း Dead Infection မှ ဒရမ်သမား Cyjan ပြောဆိုသည်မှာ grindcore နှင့် goregrind တို့ကြားထဲတွင် ကွဲပြားမှုမရှိပါဘူး။ လူမှုရေးနှင့် နိုင်ငံရေးအရ ဆက်စပ်နေသည် ဟုဆိုသည်။
IC 349

နှင့် The Hubble Heritage Team (STScI/AURA) မှ 19 September 1999 တွင်ရိုက်ကူးသော IC 349 ဓာတ်ပုံ]]

**IC 349**  ('''Barnard's Merope nebula''' ဟုလည်းသိထား) သည် နက်ဗျူလာတစ်ခုဖြစ်ပြီး မီရိုပီကြယ်မှ အလင်းနှစ် ၀.၀၆ (၃၅၀၀ AU) ကွာဝေးသည်။ ယင်းသည် ခုနှစ်စဉ်ကြယ်စုတန်း၌ တည်ရှိသည်။
NGC 4654

**NGC 4654** သည် အလယ်အလတ်တန်းစား ခရုပတ်ပုံစံ ဂလက်ဆီဖြစ်ပြီး Virgo Cluster ၏ အဖွဲ့ဝင်ဖြစ်ကာ နဂါးငွေ့တန်း ဂယ်လက်ဆီမှ အလင်းနှစ်သိန်းပေါင်း ၅၅ (၁၆.၈ Megaparsecs) ဝေးကွာသည်။

## ကျမ်းကိုး
NGC 4651

**NGC 4651** သည် ခရုပတ်ပုံစံ ဂယ်လက်ဆီတစ်ခုဖြစ်သည်။ ယင်းသည် ကိုမာ ဘီရင်နီဆပ်စ် ကြယ်စုတန်းတွင် တည်ရှိကာ တယ်လီစကုပ် အကောင်းစားဖြင့် မြင်နိုင်သည်။ အကွာအဝေးအား သေချာမသိရသော်လည်း အလင်းနှစ်သိန်းပေါင်း ၃၅ မှ ၇၂ သိန်းကြားတွင်ရှိနိုင်သည်။

## ကျမ်းကိုး
ကဏ္ဍ:ကိုမာ ဘီရင်နီဆပ်စ် (ကြယ်စုတန်း)
NGC 4216

**NGC 4216** သည် သတ္တု ပေါ့ကြွယ်သည့် အလယ်အလတ် ခရုပတ်ပုံစံ ဂယ်လက်ဆီ ဖြစ်သည်။ ယင်းသည် Virgo Cluster ၏ အလယ်မှ သိပ်မဝေးသည့်နေရာ၌ တည်ရှိသည်။ အလင်းနှစ်သိန်းပေါင်း ၅၅ ခန့်ဝေးကွာကာ အစွန်းနားလေးတွင် မြင်ရသည်။

## ကျမ်းကိုး
အာခါအမျိုးသားဖွံ့ဖြိုးတိုးတက်ရေးပါတီ

**အာခါအမျိုးသားဖွံ့ဖြိုးတိုးတက်ရေးပါတီ** (; အတိုကောက် **ANDP**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။

## ပါတီမှတ်ပုံတင်ခြင်း 
နိုင်ငံတော်စီမံအုပ်ချုပ်ရေးကောင်စီ အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေလ ၈ ရက်နေ့တွင် မှတ်ပုံတင်အမှတ် (၁၄) ဖြင့် ခွင့်ပြုခဲ့သည်။

## ကိုးကား
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
ပင်လယ်ကွေ့ ပူးပေါင်းဆောင်ရွက်ရေး ကောင်စီ

ပင်လယ်ကွေ့ရှိ အာရပ်နိုင်ငံများ၏ ပူးပေါင်းဆောင်ရွက်ရေး ကောင်စီကို ပင်လယ်ကွေ့ ပူးပေါင်းဆောင်ရွက်ရေး ကောင်စီ အဖြစ်စတင်ခဲ့ပြီး ဒေသတွင်းနှင့် အစိုးရ အချင်းချင်း နိုင်ငံရေး နှင့် စီးပွားရေး ဆိုင်ရာ သမ္မဂ္ဂ တစ်ခုဖြစ်ပြီး ပါရှန်းပင်လယ်ကွေ့ရှိ အာရပ်နိုင်ငံများ အားလုံး (အီရတ်မှအပ) ပါဝင်သည်။ အဖွဲ့ဝင်နိုင်ငံများမှာ ဘာရိန်းနိုင်ငံ၊ ကူဝိတ်နိုင်ငံ၊ အိုမန်နိုင်ငံ၊ ကာတာနိုင်ငံ၊ ဆော်ဒီအာရေဗျနိုင်ငံနှင့် အာရပ်စော်ဘွားများပြည်ထောင်စု တို့ ဖြစ်ကြသည်။

## ကိုးကား
ဇိုတိုင်းရင်းသားဒေသဖွံ့ဖြိုးရေးပါတီ

**ဇိုတိုင်းရင်းသားဒေသဖွံ့ဖြိုးရေးပါတီ** (; အတိုကောက် **ZNRD**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။

## ပယ်ဖျက်ခြင်း 
ဇိုတိုင်းရင်းသားဒေသဖွံ့ဖြိုးရေးပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ  ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။

## ကိုးကား
ကဏ္ဍ:မြန်မာ နိုင်ငံရေးပါတီဟောင်းများ

## Links
*https://www.bbc.com/burmese/burma/2015/10/151030_2015_election_party_85
မွန်အမျိုးသားပါတီ

**မွန်အမျိုးသားပါတီ** (; အတိုကောက် **MNP;** မွန်**:** *ဗော် ကောန်ဂကူ မန်*) သည် ပြည်ထောင်စုမြန်မာနိုင်ငံတော်၏ နိုင်ငံရေးပါတီ တစ်ခု ဖြစ်သည်။ နိုင်ငံရေးအဖွဲ့ ဖြစ်ပြီး အင်္ဂလိပ်ဘာသာဖြင့် **Mon National Party- MNP**ဟု လူသိများသည်။  မွန် ဒီမိုကရေစီပါတီနှင့် မွန်ဒေသလုံးဆိုင်ရာ ပါတီနှစ်ခုကို ပူးပေါင်း၍ ၂၀၁၄ ဇန်နဝါရီ ၂၆ ရက်တွင် မွန်အမျိုးသား ပါတီ အဖြစ် ပူးပေါင်းဖွဲ့စည်းသည်။ ပါတီ၏ နိုင်ငံရေး သဘောတရားမှာ မွန်လူမျိုး အခွင့်အရေး နှင့်  ဖက်ဒရယ်ပြည်ထောင်စုစနစ် ဖြစ်သည်။

## သမိုင်းကြောင်း 
၁၉၈၈ ခုနှစ် အောက်တိုဘာလ ၁၁ ရက်နေ့တွင် မွန်အမျိုးသားဒီမိုကရေစီအဖွဲ့ (Mon National Democratic Front) ကို စတင်တည်ထောင်ခဲ့ပြီး ၁၉၉၀ အထွေထွေ ရွေးကောက်ပွဲတွင် ပါဝင်ယှဉ်ပြိုင်ခဲ့သည်။ ၁၉၉၂ ခုနှစ် မတ်လ ၁၉ ရက်နေ့တွင် မွန်အမျိုးသားဒီမိုကရေစီအဖွဲ့အား နိုင်ငံရေးပါတီအဖြစ်မှ ဖျက်သိမ်းခံခဲ့ရသည်။ ၂၀၁၀ ပြည့်နှစ် မတ်လ ၈ ရက်နေ့တွင် ထုတ်ပြန်ခဲ့သည့် နိုင်ငံရေးပါတီများ မှတ်ပုံတင်ခြင်းဥပဒေတွင် ပါရှိသည့် ပြဋ္ဌာန်းချက်အချို့ကို မွန်အမျိုးသားဒီမိုကရေစီအဖွဲ့မှ သဘောမတူသည့်အတွက် မှတ်ပုံတင်ပြန်လည်ပြုလုပ်ခြင်းမရှိခဲ့ပေ။

နိုင်ငံရေးပါတီများ မှတ်ပုံတင်ခြင်း ဥပဒေကို ပြင်ဆင်ပြီးနောက်ပိုင်း ၂၀၁၂ ခုနှစ် ဧပြီ ၂၆ ရက်နေ့တွင် မွန်ဒီမိုကရေစီပါတီအဖြစ် ပြန်လည်မှတ်ပုံတင်ခဲ့ပြီး ၂၀၁၂ ခုနှစ် ကြားဖြတ်ရွေးကောက်ပွဲတွင် ပါဝင်ယှဉ်ပြိုင်ခဲ့သော်လည်း အနိုင်ရရှိခြင်း မရှိခဲ့ပေ။

၂၀၁၄ ခုနှစ် ဇန်နဝါရီ ၂၆ ရက်နေ့တွင် မွန်ဒီမိုကရေစီပါတီနှင့် မွန်ဒေသလုံးဆိုင်ရာပါတီနှစ်ခုကို ပူးပေါင်း၍ မွန်အမျိုးသားပါတီ အဖြစ် ပူးပေါင်းဖွဲ့စည်းခဲ့သည်။ ၂၀၁၄ ခုနှစ်တွင် မွန်အမျိုးသားပါတီ MNP အဖြစ်သို့ ပါတီနာမည်ပြောင်းလဲခဲ့ရာတွင် နိုင်သက်လွင် သည် ဒုဥက္ကဋ္ဌ တာဝန်များ ထမ်းဆောင်ခဲ့သည်။

မွန်အမျိုးသားပါတီအနေဖြင့် ၂၀၁၀ ပြည့်နှစ် အထွေထွေရွေးကောက်ပွဲတွင် ဝင်ရောက်ယှဉ်ပြိုင်ခဲ့ခြင်းမရှိဘဲ ၂၀၁၅ ခုနှစ် အထွေထွေရွေးကောက်ပွဲတွင် မဲဆန္ဒနယ် ၅၃ နေရာ ဝင်ရောက်ယှဉ်ပြိုင်ခဲ့ရာ အမျိုးသားလွှတ်တော်တစ်နေရာနှင့် ပြည်နယ်လွှတ်တော် နှစ်နေရာသာ အနိုင်ရရှိခဲ့သည်။

## ဖျက်သိမ်းခြင်း 
၂၀၁၉ ခုနှစ် ဇူလိုင်လ ၁၁ ရက်နေ့တွင် မွန်ညီညွတ်ရေးပါတီကို မွန်ဒေသလုံးဆိုင်ရာ ဒီမိုကရေစီပါတီ နှင့် မွန်အမျိုးသားပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည့်အတွက် မွန်အမျိုးသားပါတီကို  ပါတီမှတ်ပုံတင် ဖျက်သိမ်းခဲ့သည်။

## ပါတီမူဝါဒ 
* အမျိုးသား တန်းတူညီမျှမှုနှင့် တိုင်းရင်သားများ ကိုယ်ပိုင်ပြဋ္ဌာန်းခွင့် ရရှိရေး၊ 
* စစ်မှန်သည့် ဒီမိုကရက်တစ် ပြည်ထာင်စု ထူထောင်ရေး၊ 
* ၂၀၀၈ အခြေခံဥပဒေ ပြင်ဆင်ရေး (သို့) အသစ်ရေးဆွဲရေး။

## ဆက်စပ်ဖတ်ရှုရန် 
*အမျိုးသား ဒီမိုကရေစီ အဖွဲ့ချုပ်
*ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ
*ရခိုင်အမျိုးသားပါတီ 
*ရှမ်းတိုင်းရင်းသားများ ဒီမိုကရေစီအဖွဲ့ချုပ်

## ကိုးကား
ကဏ္ဍ:မြန်မာ နိုင်ငံရေးပါတီဟောင်းများ
တအောင်း(ပလောင်)အမျိုးသားပါတီ

**တအောင်း (ပလောင်) အမျိုးသားပါတီ** (; အတိုကောက် **TNP**) သည် မြန်မာနိုင်ငံရှိ နိုင်ငံရေးပါတီဟောင်း တစ်ခုဖြစ်သည်။ 

## သမိုင်း 
၂၀၂၂ ခုနှစ်၊ ဇန်နဝါရီလ ၁၀ ရက်နေ့တွင် အသက် ၃၉ နှစ်အရွယ် TNP ပါတီ၏ မိုင်းကိုင်မြို့နယ်ဥက္ကဋ္ဌ  ဦးမိုင်းနုမ်ဟန်၊ အသက် ၂၆ နှစ်အရွယ် ဇနီးဖြစ်သူနှင့် ၇ လအရွယ် သမီးဖြစ်သူတို့သည် ကားတိုက်ခံရ၍ ကွယ်လွန်သွားသော မိခင်၏ အသုဘမှအပြန်တွင် မိုင်းကိုင်မြို့နယ် တုံလောကျေးရွာအထွက်ရှိ ရှမ်းပြည်တပ်မတော် (RCSS) ၏ စစ်ဆေးရေးဂိတ်တွင် ဖမ်းဆီးခံခဲ့ရသည်။ ဖမ်းဆီးခံရပြီးနောက် တုံလောကျေးရွာအုပ်စု ပန်ပွဲကျေးရွာနှင့် ၇ မိုင်ခန့် ကွာဝေးသော တောတွင်းရှိ တွင်းကြီးတစ်ခုထဲတွင် ပစ်သတ်ခံခဲ့သည်။

## ရွေးကောက်ပွဲ ဝင်ပြိုင်မှု 
ပါတီကို ၂၀၁၀ ခုနှစ် မေလ ၂၄ ရက်နေ့တွင် တည်ထောင်ခဲ့ပြီး ၂၀၁၀ ခုနှစ် အထွေထွေ ရွေးကောက်ပွဲတွင် ဝင်ရောက်ယှဉ်ပြိုင်ခဲ့သည်။ ၂၀၁၂ ခုနှစ် ကြားဖြတ်ရွေးကောက်ပွဲကိုမူ ဝင်ရောက်ယှဉ်ပြိုင်ခြင်း မရှိခဲ့ပေ။ ပါတီဝင်အရေအတွက် ၁၅၅၇၇ ဦးရှိပြီး ၂၀၁၅ ခုနှစ် အထွေထွေ ရွေးကောက်ပွဲတွင် ပြည်သူ့လွှတ်တော် ၈ နေရာ၊ အမျိုးသားလွှတ်တော် ၃ နေရာ၊ ပြည်နယ်လွှတ်တော် ၁၇ နေရာတို့တွင် ပါဝင်ယှဉ်ပြိုင်ခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
မြန်မာနိုင်ငံ အထွေထွေ ရွေးကောက်ပွဲ၊ ၂၀၁၅ တွင် အနိုင်ရရှိသူများ စာရင်း

၂၀၁၅ ခုနှစ် နိုဝင်ဘာလ ၈ ရက်နေ့တွင် ပြုလုပ်သည့် အထွေထွေ ရွေးကောက်ပွဲ ၂၀၁၅ တွင် အနိုင်ရရှိခဲ့သူများ စာရင်းကို ၉.၁၁.၂၀၁၅ ခုနှစ် ညနေ ၃ နာရီအချိန်မှ စ၍ ပြည်ထောင်စု ရွေးကောက်ပွဲ ကော်မရှင်မှ နည်းနည်းစီ စတင်ကြေညာခဲ့သည်။ 

## ပြည်သူ့လွှတ်တော် 
## အမျိုးသားလွှတ်တော် 
## တိုင်းဒေသကြီး နှင့် ပြည်နယ်လွှတ်တော် 
### ကချင်ပြည်နယ် 
### ကယားပြည်နယ် 
### ကရင်ပြည်နယ် 
### ချင်းပြည်နယ် 
### စစ်ကိုင်းတိုင်းဒေသကြီး 
### တနင်္သာရီတိုင်းဒေသကြီး 
### ပဲခူးတိုင်းဒေသကြီး 
### မကွေးတိုင်းဒေသကြီး 
### မန္တလေးတိုင်းဒေသကြီး 
### မွန်ပြည်နယ် 
### ရခိုင်ပြည်နယ် 
### ရန်ကုန်တိုင်းဒေသကြီး 
### ရှမ်းပြည်နယ် 
### ဧရာဝတီတိုင်းဒေသကြီး 
## တိုင်းရင်းသားလူမျိုးလွှတ်တော်ကိုယ်စားလှယ်
## ဆက်လက်ဖတ်ရှုရန် 
*အထွေထွေ ရွေးကောက်ပွဲ ၂၀၁၅
* ပြည်ထောင်စုလွှတ်တော်
* ပြည်သူ့လွှတ်တော်
* အမျိုးသားလွှတ်တော်
* ပြည်နယ်နှင့် တိုင်းဒေသကြီး လွှတ်တော်များ

ကဏ္ဍ:၂၀၁၅
New Horizons

**New Horizons** အာကာသယာဉ်သည် နာဆာမှ စေလွှတ်သည့် စီမံကိန်းတစ်ခုဖြစ်သည်။ ယင်း၏ ပင်မရည်ရွယ်ချက်မှာ ပလူတိုအား ဖြတ်သန်းပျံသန်းရန်နှင့် ကျူးပါး ခါးပတ်အနီးသို့ ပျံသန်းရေးဖြစ်သည်။ ၂၀၀၆ ခုနှစ် ဇန်နဝါရီ ၁၉ တွင် New Horizons အား စတင်ပစ်လွှတ်ခဲ့ပြီး ၂၀၀၇ ဖေဖော်ဝါရီ ၂၈ တွင် ဂျူပီတာဂြိုဟ်အနားသို့ ချဉ်းကပ်ခဲ့သည်။ ဂျူပီတာ၏ ဒြပ်ဆွဲအားအကူညီဖြင့် ယာဉ်အမြန်နှုန်းအား အရှိန်တင်စေခဲ့သည်။ ၂၀၁၅ ခုနှစ် ဇူလိုင် ၁၄ တွင် ပလူတိုမျက်နှာပြင်ပေါ်မှ ဖြတ်ပျံခဲ့သည်။ ယင်းမှတဆင့် အာကာသယာဉ်သည် ကျူးပါးခါးပတ်နားသို့ ဆက်လက်ပျံသန်းမည်ဖြစ်သည်။ ယင်းနေရာသည် နေမှ ၄၃.၄ AU ဝေးကွာပြီး ၂၀၁၉ ခုနှစ် ဇန်နဝါရီ ၁ ရက်နေ့တွင် ရောက်ရှိမည်ဟု မျှော်လင့်ထားသည်။

## ကျမ်းကိုး
ကဏ္ဍ:ဂျူပီတာဂြိုဟ်သို့ စေလွှတ်မှုများ
ကဏ္ဍ:ပလူတိုသို့ စေလွှတ်မှုများ
IC 10

**IC 10** သည် ပုံစံအတည်တကျမရှိသော ဂယ်လက်ဆီတစ်ခုဖြစ်ပြီး Cassiopeia ကြယ်စုတန်းတွင် တည်ရှိသည်။ ယင်းအား ၁၈၈၇ ခုနှစ်တွင်
Lewis Swift ဆိုသူမှ ရှာဖွေတွေ့ရှိခဲ့သည်။ Nicholas Mayall ဆိုသူက ယင်းဂလက်ဆီသည် ဂယ်လက်တိုင်ပြင်ပမှဟု ၁၉၃၅ ခုနှစ်တွင်
ပထမဆုံး အကြံပေးခဲ့သည်။ အက်ဝင် ဟာဘယ်က ယင်းသည် Local Group ၏ ဂယ်လက်ဆီဟု သံသယရှိခဲ့သည်။ သို့သော် ဆယ်စုနှစ်ပေါင်းများစွာတိုင်
မသေချာမရေရာလျက် ရှိနေခဲ့သည်။ IC 10 သည် နဂါးငွေ့တန်း ဂယ်လက်ဆီသို့ တစ်စက္ကန့်လျင် ၃၅ဝ ကီလိုမီတာနှုန်းဖြင့် ချဉ်းကပ်သောအလျင်အား
၁၉၆၂ ခုနှစ်တွင် တိုင်းတာခဲ့သည်။ ထို့ကြောင့် ယင်းသည် Local Group ၏ အဖွဲ့ဝင်ဟု ၁၉၉၆ ခုနှစ်တွင် အချောသတ် အတည်ပြုနိုင်ခဲ့သည်။ 

IC 10 နှင့် အင်ဒရိုမီဒါ ဂလက်ဆီတို့၏ ပကတိအကွာအဝေးသည် အင်ဒရိုမီဒါနှင့် ထရိုင်ဂူလယ် ဂယ်လက်ဆီတို့၏ အကွာအဝေးနှင့် ထပ်တူလောက်ကျသည်။
ထို့ကြောင့် IC 10 သည် M31 ၏ အဖွဲ့ဝင်အခွဲဟု အကြံပေးသည်။ IC 10 သည် Local Group ၏ ဂယ်လက်ဆီများထဲတွင် တစ်ခုတည်းသော  starburst အမျိုးအစား ဂယ်လက်ဆီဟု သိရှိထားသည်။ လက်ရှိအချိန်တွင် ဂယ်လက်ဆီသည် တစ်နှစ်လျင် နေထုထည်ပေါင်း ဝ.ဝ၄ မှ ဝ.ဝ၈ နှုန်းဖြင့် ကြယ်တာရာများအား မွေးထုတ်ပေးလျက် ရှိလေသည်။ ဆိုလိုသည်မှာ ဂယ်လက်ဆီထဲတွင် ဓာတ်ငွေ့သည် နှစ်ပေါင်းဘီလီယံ အနည်းငယ်မျှသာ
ခံနိုင်တော့မည်ဖြစ်သည်။

## ကျမ်းကိုး
NGC 6822

**NGC 6822** (**ဘားနတ် ဂယ်လက်ဆီ**၊ **IC 4895** သို့မဟုတ် **Caldwell 57** ဟုလည်း သိထား) သည် ပုံစံအတည်တကျမရှိသော ဂယ်လက်ဆီတစ်ခုဖြစ်ပြီး ဓနု နက္ခတာရာမှ အလင်းနှစ်သိန်းပေါင်း ၁.၆ ကွာဝေးသည်။ ယင်းသည် Local Group ၏ အစိတ်အပိုင်းဖြစ်ကာ E. E. Barnard ဆိုသူမှ ခြောက်လမရှိသော ရီဖာရေတာ တယ်လီစကုပ်ဖြင့် ၁၈၈၄ ခုနှစ်တွင် ရှာဖွေတွေ့ရှိခဲ့သည်။ ထို့ကြောင့် တခါတရံတွင် သူ့နာမည်အားဂုဏ်ပြုသောအားဖြင့် ဘားနတ် ဂလက်ဆီဟု ခေါ်တွင်သည်။ နဂါးငွေ့တန်း ဂယ်လက်ဆီနှင့် နီးကပ်သော ဂယ်လက်ဆီတစ်ခုဖြစ်ပြီး သေးငယ်သော မက်ဂျစ်လစ် တိမ်တိုက်နှင့် ဖွဲ့စည်းပုံ ဆင်တူသည်။ ယင်းသည် အချင်းအားဖြင့် အလင်းနှစ်  ၇၀၀၀ ရှိလေသည်။

## ပြခန်း

Image:NGC 6822 GALEX WikiSky.jpg|ခရမ်းလွန်ရောင်ခြည်ဖြင့် မြင်ရသော NGC 6822 
Image:Glowing Gas Cloud in the Star-Forming Region of Galaxy NGC 6822 (Hubble).jpg|NGC 6822 ထဲမှ ကြယ်ဖွဲ့တည်ရာဌာနီ
Image:Region of NGC 6822.jpg|NGC 6822 ထဲမှ ကြယ်တာရာထုတ် စက်ရုံကြီးတစ်ခု
Image:Barnard's Galaxy.jpg|ESO ၏ Wide Field Imager ဖြင့်မြင်ရသော NGC 6822 

## ကျမ်းကိုး
* 
* 
* 
*
NGC 6642

**NGC 6642** သည် globular cluster ဖြစ်ပြီး ကမ္ဘာမှ အလင်းနှစ် ၂၆၄ဝဝ ကွာဝေးသည်။ ယင်းထဲတွင် "blue stragglers" ဟုခေါ်သည့် သက်တမ်းရင့်ကြယ်ပေါင်းများစွာ
ပါဝင်သည်။ ကြယ်နည်းပါးသော ဖြစ်စဉ်ဟု သိထားလေသည်။

## ကျမ်းကိုး
NGC 1560

**NGC 1560** သည် **IC 2062** ဟုလည်း သိရှိထားပြီး IC 342/Maffei Group အဖွဲ့ထဲမှ ခရုပတ်ပုံစံ ဂယ်လက်ဆီတစ်ခုဖြစ်သည်။ လောလေဆယ်တွင် ကမ္ဘာမြေမှ အလင်းနှစ်သိန်းပေါင်း ၈ မှ ၁၂ အထိဟု အကောင်းဆုံးခန့်မှန်းထားသည်။ ကမ္ဘာနှင့် နီးကပ်သည်ဟုဆိုသော်လည်း Local Group ၏ အစိတ်အပိုင်း မဟုတ်ပေ။ ဂယ်လက်ဆီသည် အလင်းနှစ်ထောင်ပေါင်း ၃၅ အထိ ကျယ်ပြန့်သည်ဟု တွက်ချက်ထားသည်။

## ကျမ်းကိုး
မြန်မာနိုင်ငံရှိ ကမ္ဘာ့အမွေအနှစ်နေရာများ စာရင်း

မြန်မာနိုင်ငံရှိ ပျူမြို့ဟောင်းသုံးခုကို ယူနက်စကို ကမ္ဘာ့အမွေအနှစ်နေရာများ အဖြစ် ၂၀၁၄ ခုနှစ်တွင် စာရင်းသွင်းခဲ့သည်။

## အမွေအနှစ်နေရာများ တည်နေရာ 
## အမွေအနှစ်နေရာများ စာရင်း 
# မဟာလောကမာရဇိန် ကုသိုလ်တော်ဘုရား ကျောက်စာများ (၂၀၁၃)
# မြစေတီကျောက်စာ (၂၀၁၅)
# ဂျာမနီနိုင်ငံမှ မြန်မာနိုင်ငံနှင့် ပူးတွဲတင်သွင်းသော မြန်မာဘုရင် အလောင်းဘုရားက ဗြိတိန်ဘုရင် ဂျော့(၂)ထံသို့ ပေးပို့ခဲ့သော ရွှေပြားပေါ်တွင် ရေးသားထားသည့် ရွှေပေလွှာ (၂၀၁၅)
# ရွှေစည်းခုံဘုရားရှိ ဘုရင့်နောင်မင်းတရားကြီး၏ ခေါင်းလောင်းစာ (၂၀၁၇)
# အာနန္ဒစန္ဒြကျောက်စာ (၂၀၁၈)
# ၁၉၃၄-ခုနှစ်တွင် ရိုက်ကူးခဲ့သော မြဂနိုင်ရုပ်ရှင် (၂၀၁၈)

## ကိုးကား
ကာသိတိုင်း

## ကာသီတိုင်း
ကာသီတိုင်း၏ မင်းနေပြည်မြို့သည် ဗာရာဏသီမြို့ဖြစ်လေသည်။ ဗုဒ္ဓခေတ်မတိုင်မီ ကာလက ရံခါရံခါအားဖြင့် -
* သုရုဒ္ဓန,
* သုဒဿန,
* ဗြဟ္မဝဒ္ဓန,
* ပုပ္ဖဝတီ,
* မောလိနီ နှင့်
* ရမ္မနဂရ ဟူသော ဤအမည်များ ဖြစ်ခဲ့ဘူးလေသည်။ ယင်းမြို့၏အကျယ်အဝန်းမှာ ၁၂-ယူဇနာ ရှိခဲ့သည်။

ဗုဒ္ဓခေတ်မတိုင်မီက ကာသိတိုင်းသည် ကိုယ်ပိုင်ဘုရင်စနစ် အုပ်စိုးသော နယ်ပယ်၌ နိုင်ငံစွမ်းအားနှင့် ပြည့်စုံသော တိုင်းတစ်ခု ဖြစ်ခဲ့သည်။ ကာသီနှင့် ကောသတိုင်းဘုရင်တို့မှာ
အကြိမ်များစွာ စစ်ပွဲများပြုလုပ်ခဲ့ကြသည်။ အကြင်အခါ ကာသီတိုင်းဘုရင်က အောင်နိုင်ခြင်းဖြစ်ခဲ့၏။ ထိုအခါ ဥတ္တရဘာရတ တစ်ခုလုံး၌ (ဝါ) ဘာရတနိုင်ငံ မြောက်ပိုင်း
တစ်ခုလုံး၌ ကာသီတိုင်းသည် အားလုံးထက် နိုင်ငံစွမ်းအားနှင့် ပြည့်စုံခဲ့သည်။ သို့သော်လဲ ဗုဒ္ဓခေတ်၌ ကာသီတိုင်း၏ ကိုယ်ပိုင်ဘုရင်အုပ်စိုးမှုစွမ်းအားသည် ကုန်ဆုံးခြင်းသို့ ရောက်ခဲ့သည်။ 

ဤကာသီတိုင်း၏အချို့သော အရပ်အဖို့ကို ကောသလဘုရင်က၎င်း၊ ထို့ပြင် အချို့သောအရပ်အဖို့ကို မာဂဓဘုရင်က၎င်း လက်အောက်ခံနယ်ပယ် ဖြစ်ခဲ့ရလေသည်။ ထိုမင်းနှစ်ပါးတို့တွင်လည်း များသောအားဖြင့် ကာသီတိုင်းအတွက်ပင်လျှင် စစ်ပွဲများပြုလုပ်ခဲ့ကြသည်။ နောက်ဆုံး၌ ကာသိတိုင်းသည် ကောသလမင်း
ပသေနဇိတ၏ စိုးပိုင်မှုမှ ထုတ်ယူ၍ မဂဓမင်း အဇာသတ္တု၏ လက်အောက်သို့သာလျှင် ရောက်ရှိခဲ့သည်။

## ကိုးကား
ဘာရတနိုင်ငံ

ဗုဒ္ဓခေတ်၌ ဘာရတနိုင်ငံကို ဇမ္ဗူဒီပ ဟုလည်း ခေါ်သည်။ အဝန်းကြီး(၃)ခု၊ အပိုင်းအခြားကြီး (၅)ခု၊ ထို့ပြင် တိုင်းကြီး(၁၆)တိုင်းတို့ဖြင့် ပိုင်းခြားဝေဘန်ထားအပ်လေသည်။ မဟာမဏ္ဍလ, မဇ္ဈိမမဏ္ဍလ၊ ထို့ပြင် အန္တိမမဏ္ဍလတို့သည် ယင်းသုံးခုသော အဝန်းဖြစ်ခဲ့ကြသည်။ ယင်းတို့ကား အစဉ်အတိုင်း ၉၀ဝ, ၆၀ဝ, ၃၀ဝ ယူဇနာစီ ကျယ်ဝန်းကြလေသည်။ ဘာရတတစ်နိုင်ငံလုံး ဇမ္ဗူဒီပ၏ အကျယ်အဝန်းမှာ ယူဇနာ တစ်သောင်းရှိလေသည်။
*မဇ္ဈိမဒေသ၊ 
*ဥတ္တရာပထ၊ 
*အပရာန္တက၊ 
*ဒက္ခိဏာပထ နှင့် 
*ပါစိနဒေသတို့သည်။ ယင်း (၅)ခုသော အပိုင်းအခြားကြီးများ ဖြစ်လေသည်။

## ကိုးကား
Messier 43

**Messier 43** ( **M43**, '''De Mairan's Nebula** နှင့် **NGC 1982''' ဟူ၍လည်းသိထား) သည် အိုရိုင်ယွန် ကြယ်စုတန်းထဲမှ H II region ဖြစ်သည်။ ယင်းအား Jean-Jacques Dortous de Mairan ဆိုသူမှ ၁၇၃၁ ခုနှစ်မတိုင်ခင်က တွေ့ရှိခဲ့သည်။ ယင်းသည် အိုရိုင်ယွန် နက်ဗျူလာ၏ အစိတ်အပိုင်းတစ်ခု ဖြစ်သည်။

## ပြင်ပလင့်
* The De Mairan's Nebula @ SEDS Messier pages
NGC 55

**NGC 55** သည် မက်ဂျစ်လစ်အမျိုးအစား ခရုပတ်ပုံစံ ဂယ်လက်ဆီတစ်ခုဖြစ်ပြီး ပန်းပုဆရာ ကြယ်စုတန်းမှ အလင်းနှစ် ၇ သိန်းခန့်ရှိကာ အိမ်နီးချင်းမှာ NGC 300 ဖြစ်သည်။ ယင်းသည် Local Group ၏ အနီးဆုံး ဂယ်လက်ဆီ ဖြစ်နိုင်သည်။

## ကျမ်းကိုး
ကဏ္ဍ:ပန်းပုဆရာ (ကြယ်စုတန်း)
သာဝတ္ထိမြို့(အိန္ဒိယနိုင်ငံ)

ကောသလတိုင်း၊ **သာဝတ္ထိမြို့**သည် သရယူ = သရဂျူ (ခေါ်) သရဘူမြစ်၏ကမ်းနား၌ တည်ရှိသော နိဂုံးတစ်ခု ဖြစ်လေသည်။ သို့သော် ဗုဒ္ဓဘုရားရှင်ခေတ်၌ ယင်းမြို့၏ထင်ပေါ်မှုသည် မရှိခဲ့ပေ။ ဆိုရိုးစကားရှိသည်မှာ "သာဝတ္ထိ" အမည်ရှိသော ရသေ့၏ အမည်ဖြင့်ပင်လျှင် "သာဝတ္ထိမြို့" ဟု အမည် ခေါ်တွင်ခဲ့သည်။ သို့သော် ပပဉ္စသူဒနီအဋ္ဌကထာအလိုအားဖြင့် အလုံးစုံ ဘာမဆို ဥစ္စာဓန ရှိခြင်းကြောင့် ဤမြို့၏အမည်ကို "သာဝတ္ထိ" ဟု ခေါ်တွင်ခဲ့သည်။ သာဝတ္ထိမြို့သည် စည်းစိမ်ဥစ္စာဓန လွန်စွာပေါကြွယ်ဝ၍ လှပတင့်တယ်သောမြို့ ဖြစ်လေသည်။ 

ဤမြို့၏လူဦးရေမှာ သန်း-၇၀ ရှိခဲ့သည်။ ဘုရားရှင်သည် ဤမြို့၌ ၂၅-ဝါတိုင် ဝါဆိုတော်မူခဲ့သည်။ ထို့ပြင် လွန်စွာ အစီးအပွားနှင့်စပ်သော တရားတော်များကို ဤမြို့၌ပင်လျှင် ဟောကြားခြင်းကို ပြုတော်မူခဲ့သည်။ အနာထပိဏ္ဍိကသည် ဤမြို့ရှိ လွန်စွာကြွယ်ဝသော သူဌေးကြီး ဖြစ်လေသည်။ ထို့ပြင် မိဂါရမာတာ (ခေါ်) ဝိသာခါသည် လွန်စွာသဒ္ဓါတရားရှိသော ဥပါသိကာမ ဖြစ်လေသည်။ ပဋာစာရီ၊ ကိသာဂေါတမီ၊ နန္ဒ၊ ကင်္ခါရေဝတ နှင့် ကောသလမင်း၏နှမတော် သုမနာ တို့သည် ဤမြို့၌ ရဟန်းပြုခဲ့ကြသော ပုဂ္ဂိုလ်များ ဖြစ်ကြလေသည်။

## ကိုးကား
အင်္ဂတိုင်း

## အင်္ဂတိုင်း
အင်္ဂတိုင်း၏မင်းနေပြည်မြို့တော်သည် စမ္ပါမြို့ ဖြစ်လေသည်။ ယင်းစမ္ပါမြို့သည် စမ္ပါမြစ်နှင့် ဂင်္ဂါမြစ်တို့၏ ပေါင်းစုံရာ၌ တည်ထားခဲ့သည်။ စမ္ပါမြို့သည် မိထီလာမြို့မှ ၆၀-ယူဇနာဝေးသော
အရပ်၌ တည်ရှိခဲ့သည်။ အင်္ဂတိုင်းသည် ယခုခေတ်အရ ဘာဂလပုရ် ထို့ပြင် မုံဂေရခရိုင်တို့နှင့်တကွ မြောက်ဘက်၌ ကိုဆီမြစ် တိုင်အောင် ကျယ်ပြန့်တည်ရှိလေသည်။ ယင်းအင်္ဂတိုင်းသည်
မဂဓတိုင်းအတွင်းတွင် ပါဝင်ခဲ့သည်။ ထို့ပြင် ဖြစ်နိုင်ရာသည်မှာ သမုဒ္ဒရာ ကမ်းတိုင်အောင် ကျယ်ပြန့်နိုင်ခဲ့ရာသည်။

အင်္ဂတိုင်း၏ ရှေးဟောင်းမြို့တော်၏အပျက်အစီးအကြွင်းအကျန်များသည် ယခုအခါတွင် ဘာဂလ်ပုရ်မြို့အနီး စမ္ပါနဂရနှင့် စမ္ပါပုရ် ယင်းရွာနှစ်ရွာတို့တွင် အထင်အရှား
ရှိကြကုန်သည်။ ထို့ပြင် ဖြစ်နိုင်ရာသည်မှာ သမုဒ္ဒရာ ကမ်းတိုင်အောင် ကျယ်ပြန့်နိုင်ခဲ့ရာသည် အင်္ဂတိုင်း၏ ရှေးဟောင်းမြို့တော်၏ အပျက်အစီးအကြွင်းအကျန်များသည်
ယခုအခါတွင် ဘာဂလ်ပုရ်မြို့ အနီး စမ္ပါနဂရ နှင့်  စမ္ပါပုရ် ယင်းရွာနှစ်ရွာတို့တွင် အထင်အရှားရှိကြကုန်သည်။ မဟာပရိနိဗ္ဗာနသုတ် အလိုအားဖြင့် စမ္ပါမြို့သည်
ဗုဒ္ဓခေတ်၌ ဘာရတနိုင်ငံ၏ မြို့ကြီး ၆-မြို့တွင် ပါဝင်ခဲ့သည်။

စမ္ပါမြို့မှ သုဝဏ္ဏဘူမိသို့သွားရန်အတွက်  ကုန်သည်များသည် မြစ်ကြောင်းလမ်းခရီးဖြင့် သော်လည်းကောင်း၊ သမုဒ္ဒရာ လမ်းခရီးဖြင့်သော်လည်းကောင်း သွားခဲ့ကြကုန်သည်။
အင်္ဂတိုင်း၌ ရွာပေါင်း (၈၀,ဝ၀ဝ)-ရှစ်သောင်းရှိခဲ့သည်။ အာပဏမြို့သည် အင်္ဂတိုင်း၏ တစ်ခုသော ထင်ပေါ်ကျော်ကြားသော အရောင်းအဝယ်မြို့ ဖြစ်ခဲ့သည်။ 

မဟာဂေါဝိန္ဒသုတ်လာအရ သိသာထင်ရှားသည်မှာ အင်္ဂတိုင်းသည် ဘာရတနိုင်ငံတွင် ကိုယ်ပိုင်ဘုရင်စနစ်ဖြင့် အုပ်ချုပ်သော တိုင်းကြီး ၇-တိုင်းတွင် တစ်ခုအပါအဝင် ဖြစ်လေသည်။
ဗုဒ္ဓခေတ်မတိုင်မီက အင်္ဂတိုင်းသည် တိုင်းပြည်စွမ်းအားနှင့် ပြည့်စုံသော နိုင်ငံတစ်ခုဖြစ်ခဲ့သည်။ ဇာတကလာအားဖြင့် သိရသည်မှာ အမှတ်မရှိ တစ်ချိန်က မဂဓသည်ပင်
အင်္ဂမင်း၏ လက်အောက်ခံ ဖြစ်ခဲ့လေသည်။

ဗုဒ္ဓခေတ်၌ အင်္ဂတိုင်းသည် မိမိ၏ကိုယ်ပိုင်ဘုရင်စနစ်ဖြင့် အုပ်ချုပ်ခဲ့သော မြင့်မြတ်သော အဖြစ်ကို အလိုမတူပဲ အပ်နှင်းခဲ့ရသည်။ တစ်ကြိမ်စစ်ပွဲဖြစ်ပြီးနောက် အင်္ဂတိုင်းသည်
မဂဓမင်း သေနိယ ဗိမ္ဗိသာရ၏လက်အောက်ခံအဖြစ်သို့ ရောက်ခဲ့ရသည်။ 

စမ္ပါဘုရင်၏မိဖုရားကြီးဖြစ်သော ဂဂ္ဂရာ သည် ဂဂ္ဂရာပေါက္ခရိဏီ ရေကန်ကြီးကို တူးစေအပ်ခဲ့သည်။ ဗုဒ္ဓဘုရားရှင်သည် ရဟန်းအပေါင်းနှင့်တကွ ထိုရေကန်သို့
ရောက်တော်မူခဲ့သည်။ ထို့နောက် ထိုဂဂ္ဂရာ ရေကန်ပေါင်၌ သီတင်းသုံးနေထိုင်ခြင်းကို ပြုတော်မူခဲ့သည်။

အင်္ဂတိုင်း၏တခြားသောမြို့တစ်မြို့မှာ အဿပုရ် ဖြစ်လေသည်။ ယင်း အဿပုရ်မြို့မှ များစွာကုန်သော အမျိုးကောင်းသားတို့သည် ဘုရားရှင်ထံသို့ လာရောက်၍
ရဟန်းအဖြစ်သို့ ရောက်ခဲ့ကြကုန်သည်။ 
## ကိုးကား
NGC 6000

**NGC 6000** သည် ခရုပတ်ပုံစံ ဂယ်လက်ဆီဖြစ်ပြီး ဗြိစ္ဆာ နက္ခတ်တာရာတွင် တည်ရှိသည်။ ယင်းအား ၁၈၃၅ ခုနှစ်တွင် ဂျွန် ဟာရှယ်ဆိုသူမှ ရှာဖွေတွေ့ရှိခဲ့သည်။ NGC 6000 သို့ အလင်းရောက်ရန် နှစ်ပေါင်း ၀.၁၀၃x၁၀၉ ကြာမြင့်ပေလိမ့်မည်။ ယင်းသည် ဗြိစ္ဆာ နက္ခတ်တာရာတွင် အတောက်ပဆုံး ခရုပတ်ပုံစံ ဂလက်ဆီဖြစ်သည်။ 2007ch နှင့် 2010as အသီးသီးရှိကြသော ဆူပါနိုဗာနှစ်ခု ဤဂလက်ဆီတွင် ဖြစ်ပွားခဲ့သည်။

## ကျမ်းကိုး
ကဏ္ဍ:ဗြိစ္ဆာ နက္ခတ်တာရာ
ကောသလတိုင်း

## ကောသလတိုင်း
ကောသလတိုင်း၏ မင်းနေပြည်မြို့တို့သည် သာဝတ္ထိနှင့် သာကေတမြို့များ ဖြစ်ကြသည်။ သာဝတ္ထိမြို့သည် သရယူ=သရဂျူ (ခေါ်) သရဘူမြစ်၏ကမ်းနား၌ တည်ရှိသော တစ်ခုသော နိဂုံး ဖြစ်လေသည်။ သို့သော် ဗုဒ္ဓခေတ်၌ ယင်းမြို့၏ထင်ပေါ်မှုသည် မရှိခဲ့ပေ။ ဆိုရိုးစကားရှိသည်မှာ သာဝတ္ထိအမည်ရှိသော ရသေ့၏ အမည်ဖြင့်ပင်လျှင် သာဝတ္ထိမြို့၏အမည် ခေါ်တွင်ခဲ့သည်။ သို့သော် ပပဉ္စသူဒနီ အဋ္ဌကထာအလိုအားဖြင့် အလုံးစုံ ဘာမဆို ဥစ္စာဓန ရှိခြင်းကြောင့် ဤမြို့၏အမည်သည် သာဝတ္ထိဟု ခေါ်တွင်ခဲ့သည်။

ရှေးအခါက ကောသလနိုင်ငံကို နှစ်ပိုင်းအားဖြင့် ပိုင်းခြားထားအပ်ခဲ့သည်။ သရယူမြစ်ကြီးသည် အလယ်၌ တည်ရှိလေသည်။ မြောက်ဘက်အဘို့ကို ဥတ္တရကောသလ ဟူ၍လည်းကောင်း၊ ထို့ပြင်
တောင်ဘက်အဖို့ကို ဒက္ခိဏကောသလ ဟူ၍လည်းကောင်း ခေါ်ဆိုသည်။ ကောသလတိုင်းအတွင်း၌ များစွာထင်ရှားကုန်သော နိဂုံးနှင့် ရွာကြီးများရှိခဲ့ကြသည်။ ကောသလတိုင်းတွင်
ထင်ရှားသော ပေါက္ခရသာဒိ ဆရာကြီးသည် ဥက္ကဋ္ဌာမြို့၌ နေထိုင်ခဲ့သည်။ ယင်းအကြောင်းကြောင့်ပင် ပသေနဇိမင်းသည် ထို ပေါက္ခရသာဒိ ဆရာကြီးအား ရွာစားပေးခြင်းကို ပြုအပ်ခဲ့သည်။

ဗုဒ္ဓဘုရားရှင်သည် ကောသလတိုင်း၏ သာလာ၊ နဂရဝိန္ဒ၊  ထို့ပြင် ဝေနာဂပုရ် ရွာတို့၌ ဒေသာစာရီ ကြွတော်မူ၍ များစွာသော လူတို့ကို သရဏဂုံတည်ခြင်းကို ပြုတော်မူခဲ့သည်။ ဗာဝရီသည် ကောသလတိုင်း၌ ထင်ပေါ်ကျော်ကြားသော တပည့်များစွာကို စာသင်ကြားပေးသော ဆရာကြီး ဖြစ်လေသည်။ ယင်း ဗာဝရီ ဆရာကြီးသည် ဒက္ခိဏာပထအရပ်သို့
ပြောင်းသွားခဲ့၍ ဂေါဒါဝရီမြစ်၏ကမ်းနား၌ မိမိပိုင် သင်္ခမ်းကျောင်းကို တည်ထောင်ခဲ့သည်။  

ကောသလ နှင့် မဂဓသည် ဗာရာဏသီမြို့အတွက် အကြိမ်များစွာ စစ်တိုက်ခြင်းကို ပြုခဲ့ကြသည်။ သို့သော် နောက်ကာလ၌ နှစ်ပြည်ထောင်တို့အကြား စေ့စပ်ပြေငြိမ်းခြင်းသို့
ရောက်ခဲ့ကြသည်။ စေ့စပ်ပြေငြိမ်းပြီးနောက်ကာလ၌ ကောသလမင်း ပသေနဇိတသည် မိမိ၏ သမီးတော် ဝဇိရာ၏ လက်ထပ်ခြင်းကို မဂဓမင်း အဇာတသတ္တုနှင့်
ပြုပေးခဲ့သည်။ ကောသလတိုင်း၏ မြောက်ဘက်နယ်နိမိတ်၌ တည်ရှိသော ကပိလဝတ္ထုရှိ သာကီဝင်းမင်းမျိုးတို့သည် ပသေနဇိတမင်း၏ လက်အောက်ခံ ဖြစ်ခဲ့ကြသည်။
ထို့ပြင် ထိုသာကီဝင်တို့သည် ကောသလမင်း ပသေနဇိတနှင့်  လွန်စွာ  ရန်ငြိုးထားခဲ့ကြလေသည်။ ထဒဏ္ဍကပ္ပက၊ နလကပါန၊ တောရဏဝတ္ထု၊ ထို့ပြင် ပလာသဝန
ယင်းရွာတို့သည် ကောသလတိုင်း၏ ထင်ရှားသော ရွာများဖြစ်ခဲ့ကြသည်။ ယင်းရွာတို့သို့ ဘုရားရှင်သည် ရံခါရံခါ၌ကြွတော်မူခဲ့သည်။ ထို့နောက် တရားဓမ္မ ဟောကြားတော်မူခဲ့သည်။

## ကိုးကား
Messier 32

**Messier 32** (*NGC 221* နှင့် Le Gentil ဟုလည်းသိထား) သည် ဘဲဥပုံစံ အရံဂယ်လက်ဆီဖြစ်ပြီး ကြယ်စုတန်း အင်ဒရိုမီဒါမှ အလင်းနှစ် ၂.၆၅ မီလီယံအကွာတွင် တည်ရှိသည်။ ယင်းသည် အင်ဒရိုမီဒါ ဂယ်လက်ဆီ၏ အရံဂယ်လက်ဆီဖြစ်ပြီး ၁၇၄၉ ခုနှစ်တွင် Le Gentil ဆိုသူမှ ရှာဖွေတွေ့ရှိခဲ့သည်။ M32 သည် အချင်းအားဖြင့် အလင်းနှစ် ထောင်ပေါင်း ၆.၅ ± ဝ.၂ ခန့်သာ ကျယ်ပြန့်သည်။ M32 တွင် သက်တမ်းရင့် မှေးမိန်သော ကြယ်နီများနှင့် ကြယ်ဝါများ အများစုပါဝင်ထားပြီး ဖုန်နှင့်ဓာတ်ငွေ့များ မပါဝင်ပေ။ ထို့ကြောင့် ကြယ်တာရာ မွေးဖွားမှုလည်း မရှိပေ။ သို့သော် မကြာသေးခင်က နှေးကွေးသော ကြယ်ဖွဲ့တည်မှု သဲလွန်စကို တွေ့ရှိခဲ့သည်။ M32 သည် အရံဂယ်လက်ဆီဟု ဆိုထားသော်လည်း အချို့ကမူ ပုံမှန်ဂယ်လက်ဆီတစ်ခု ဖြစ်နိုင်သည်ဟု အကြံပြုထားသည်။

## တွင်းနက်
M32 တွင် အင်မတန်ကြီးမားသော တွင်းနက်တစ်ခု တည်ရှိသည်။ ယင်းသည် ခန့်မှန်းခြေအားဖြင့် နေထုထည် အဆပေါင်း ၁.၅ မှ ၅ သိန်းအထိ ရှိသည်ဟုဆိုသည်။

## ပြင်ပလင့်
* "StarDate: M32 Fact Sheet" 
* "SEDS: Elliptical Galaxy M32"

## ကျမ်းကိုး
NGC 404

**NGC 404** သည် စက်ကွင်းဂယ်လက်ဆီဖြစ်ပြီး အင်ဒရိုမီဒါ ကြယ်စုတန်းမှ အလင်းနှစ်သိန်းပေါင်း ၁၀ အကွာတွင် တည်ရှိသည်။ ယင်းအား ဝီလီယံ ဟာရှယ်မှ ၁၇၈၄ ခုနှစ်တွင် တယ်လီစကုပ်ငယ်ဖြင့် ရှာဖွေတွေ့ရှိခဲ့သည်။ NGC 404 သည် Local Group ၏ အစွန်းတွင် တည်ရှိပြီး ဒြပ်ဆွဲအား သက်ရောက်မှုရှိသည်ဟု မထင်ရပေ။ 

## ပြခန်း

File:NGC404.jpg|NGC 404 by Odd Trondal
File:Mirachs Ghost NGC404.jpg|Mirachs Ghost NGC404 by Stub Mandrel

## ကိုးကား
အနီရောင်အရွေ့

များမှဖြစ်ပြီး ဘယ်ဘက်ခြမ်းသည် နေမှ ရောင်စဉ်ဖြစ်သည်။ မြှားပြထားသည်မှာ အနီရောင်အရွေ့ဖြစ်သည်။ ကြိမ်နှုန်းမှာ လျော့နည်းလာ၏]]

ရူပဗေဒတွင် အလင်း သို့မဟုတ် လျှပ်စစ်သံလိုက်ဖြာထွက်မှုမှ လှိုင်းအလျား တိုးလာသောအခါ အနီရောင်ရွေ့ ဖြစ်ပွားသည်။ ယေဘုယျအားဖြင့် ပိုနီလာလျင် လှိုင်းအလျား တိုးလာခြင်းပင် ဖြစ်သည်။ အလွယ်တကူပြောရပါက အရာဝတ္ထုတို့သည် မိမိတည်နေရာနှင့် ဆန့်ကျင်ဘက်အရပ်သို့ ဦးတည်ရွေ့လျားနေသည်ဟု ဆိုလိုသည်။ ယနေ့ စကြဝဠာတွင် မြင်သမျှ ဂယ်လက်ဆီ နီးပါးတိုင်းသည် အနီရောင်အရွ့ဖြင့် တစ်ခုနှင့်တစ်ခု ဝေးရာသို့ ပြေးလွှားကြလျက် ရှိချေသည်။

## အခြားကြည့်ရန်
*အပြာရောင်အရွေ့

## ကိုးကား
မဇ္ဈိမဒေသ

မဇ္ဇျိမ

## မဇ္ဈိမဒေသ
ဝိနယပိဋက၌ မဇ္ဈိမဒေသ၏အပိုင်းအခြားကို ဤသို့သောနည်းဖြင့် ပြဆိုအပ်ခဲ့သည်။

အရှေ့အရပ်၌ ကဇင်္ဂလနိဂုံး၊ အရှေ့တောင်အရပ်၌ သလလဝတီမြစ်၊ တောင်အရပ်၌ သောတကဏ္ဏိကနိဂုံး၊ အနောက်အရပ်၌ ထူဏအမည်ရှိ ဗြဟ္မာဏ်တို့၏ရွာ၊ မြောက်အရပ်၌ ဥသီရဒ္ဓဇတောင်ဖြစ်၏။ မဇ္ဈိမဒေသသည် (၃၀ဝ)ယူဇနာရှည်သည်။ ထို့ပြင် ၂၅၀-ယူဇနာကျယ်ပြန့်လေသည်။ ဤမဇ္ဈိမဒေသ၏ အဝန်းသည် ၉၀ဝ-ယူဇနာ ရှိလေသည်။

ဤအဝန်းကား ဇဗ္ဗူဒီပ ခေါ် ဘာရတနိုင်ငံ၏ တစ်ခုသော ကျယ်ဝန်းသော အဘို့ ဖြစ်လေသည်။

ထိုခေတ်ကာလ၌ တိုင်းကြီး (၁၆)တိုင်းတို့တွင် ယင်း(၁၄)တိုင်းတို့သည် ဤမဇ္ဈိမဒေသထဲ၌ပင် ရှိခဲ့သည်။
## တိုင်းကြီး (၁၆)တိုင်း
# ကာသိတိုင်း
# ကောသလတိုင်း
# အင်္ဂတိုင်း
# မဂဓတိုင်း
# ဝဇ္ဇီတိုင်း
# မလ္လတိုင်း
# စေဒိတိုင်း
# ဝစ္ဆတိုင်း
# ကုရုတိုင်း
# ပဉ္စာလတိုင်း
# မစ္ဆတိုင်း
# သူရသေနတိုင်း
# အဿကတိုင်း နှင့်
# အဝန္တိတိုင်း တို့ဖြစ်သည်။

ကြွင်းသော တိုင်းနှစ်တိုင်းမှာ ဂန္ဓာရတိုင်း နှင့် ကမ္ဗောဇတိုင်းတို့သည် ဥတ္တရာပထ၌ တည်ရှိခဲ့ကြကုန်သည်။

* မဇ္ဈိမဒေသဆိုင်ရာစကားရပ်၌ ပါဝင်ခဲ့သော ရှေးဟောင်းဌာနများ၏ ယခုခေတ် တည်ရှိရာဌာနများကို အောက်ပါအတိုင်း လေ့လာမှတ်သားကြကုန်၏။
# ထုလ္လကောဋ္ဌိတ =  ဒေလီမြို့အနီးရှိ ဗုဒ္ဓခေတ်က ထင်ရှားခဲ့သောမြို့ ဖြစ်သည်။
# ကဇင်္ဂလ, မုခေလုဝန =  ယခုအခါ ကံကဂျိုလ် ခေါ်သည်။ ဆံထာလ ပရဂနာခရိုင်အတွင်း ဗီဟာရ်ပြည်နယ်ထဲ၌ ရှိသည်။
# သလလဝတီ = မေဒိနီပုရ် နှင့် ဟဂျာရီဗာဂ်ခရိုင်တို့၌ စီးဆင်းသော ဆိလာအီမြစ်။
# သံသုမာရဂိရိ =  ယခုအခါ ကျူနာရ် ခေါ်သည်။ မိရ်ဂျာပုရ်ခရိုင်တွင် ရှိသည်။
# ဥသီရဒ္ဓဇ = ဟိရိဒွါရမြို့အနီးရှိ တစ်ခုသော တောင်ဖြစ်သည်။
# သေတကဏ္ဏိက = ဟဂျာရီဗာဂ်ခရိုင်အတွင်းရှိ တစ်ခုသော အရပ်ဌာန ဖြစ်သည်။
# ထူဏ = ယခုခေတ် ထာနေဆရ် ခေါ်သည်။ ကရ်နာလ်ခရိုင်အတွင်း (ဒေလီမြို့ မြောက်ဘက်၌) ရှိသည်။

ဗုဒ္ဓဘုရားရှင်သည် မဇ္ဈိမဒေသ၌သာလျှင် လှည့်လည်တော်မူ၍ ဗုဒ္ဓဓမ္မကို ဟောကြားတော်မူခဲ့သည်။ ဘုရားရှင်သည် ဒေသစာရီကြွချီတော်မူရာဝယ်
အနောက်ဘက်အရပ်၌ မထုရာ၊ ထို့ပြင် ကုရုတိုင်း၏ ထုလ္လကောဋ္ဌိတမြို့မှ ရှေ့သို့တိုး၍ ကြွတော်မမူခဲ့ပေ။ အရှေ့ဘက်အရပ်၌ ဂဇင်္ဂလနိဂုံး၏ မုခေလုဝန ထို့ပြင် အရှေ့တောင်အရပ်ရှိ သလလဝတီမြစ်၏ ကမ်းတဘက်ကို ကူးကြွတော်မမူခဲ့ပေ။ တောင်ဘက်အရပ်၌ သံသုမာရဂိရိစသော ဝိဉ္ဈာစလတောင်အနီးရှိ နိဂုံးတို့သို့တိုင်အောင်သာလျှင် ကြွတော်မူခဲ့သည်။
မြောက်ဘက်အရပ်၌ ဟိမဝန္တာတောင်ခြေအပြင်ရှိ ဆာပုဂနိဂုံး၊ ထို့ပြင် ဥသီရဒ္ဓဇတောင်မှအထက် ကြွတော်မူခဲ့ကြောင်းကို မတွေ့မမြင်ခဲ့ရပေ။

## ကိုးကား
NGC 1300

**NGC 1300** သည် ခရုပတ်ပုံစံ ဂယ်လက်ဆီဖြစ်ပြီး ကြယ်စုတန်း အဲရိဒနပ်စ်မှ ဝေးရာသို့ အလင်းနှစ် ၆၁ မီလီယံ အကွာတွင်တည်ရှိသည်။ ယင်းသည် အချင်းအားဖြင့် အလင်းနှစ် ၁၁၀၀၀၀ ရှိကာ မိမိတို့ မိခင်နဂါးငွေ့တန်း ဂယ်လက်ဆီ၏ ၃ ပုံ ၂ ပုံ ရှိသည်။ NGC 1300 သည်  ဂလက်ဆီပေါင်း ၂၀၀ ဖြင့်ဖွဲ့ထားသည့် Eridanus Cluster ၏ အဖွဲ့ဝင်တစ်ခု ဖြစ်သည်။ ယင်းအား ဂျွန် ဟာရှယ်မှ ၁၈၃၅ ခုနှစ်တွင် တွေ့ရှိခဲ့သည်။

## ကျမ်းကိုး
ကဏ္ဍ:အဲရိဒနပ်စ် (ကြယ်စုတန်း)
EGSY8p7

**EGSY8p7** (**EGSY-2008532660**) သည် ဝေးကွာသည့် ဂယ်လက်ဆီတစ်ခုဖြစ်ပြီး အနီရောင်အရွေ့ တန်ဖိုး ၈.၆၈ ရှိကာ ထိုဂယ်လက်ဆီမှ မိမိတို့ကမ္ဘာမြေသို့ ဖြတ်သန်းရောက်ရှိရန် အလင်းအနေဖြင့် နှစ်ပေါင်း ၁၃.၂ ဘီလီယံ ကြာမြင့်ခဲ့သည်။ ယင်းသည် မဟာပေါက်ကွဲမှုဖြစ်ပွားခဲ့သည့် လွန်ခဲ့သော ၁၃.၈ ဘီလီယံအပြီး နှစ်သိန်းပေါင်း ၅၇၀ အကြာတွင် ဖွဲ့တည်ခဲ့သည်။ ၂၀၁၅ ခုနှစ် ဇူလှိုင်လတွင် EGSY8p7 သည် EGS-zs8-1 ကိုကျော်လွန်၍ အဝေးဆုံး ဂယ်လက်ဆီအဖြစ် ကြေညာခဲ့သည်။ ထိုဂယ်လက်ဆီအား ခြေရာခံမိရန် အဆင့်မြင့်နည်းပညာများဖြင့် အသုံးပြုခဲ့ရသည်။

## ကျမ်းကိုး
ကဏ္ဍ:လေ့လာနိုင်သော စကြဝဠာ
ကူးရိုးရွာ

**ကူးရိုး** ရွာသည် ပိုလန်နိုင်ငံတောင်ပိုင်း၌ တည်ရှိပြီး လူဦးရေအားဖြင့် ၂၀၁၅ ခုနှစ်တွင် ၂၈၁၇ ရှိသည်။
အပြာရောင်အရွေ့

**အပြာရောင်အရွေ့**ဆိုသည်မှာ လျှပ်စစ်သံလိုက်လှိုင်းတစ်ခု၏ ကြိမ်နှုန်း (Frequency) တိုးလာခြင်းနှင့်အတူ လှိုင်းအလျား (Wavelength) လျော့နည်းလာသည့် ဖြစ်စဉ်တစ်ခုပင်ဖြစ်သည်။ ယင်းသည် အနီရောင်အရွေ့နှင့် ဆန့်ကျင်ဘက်ပင်တည်း။ ဤအရွေ့၌ မြင်နိုင်သောအလင်းထဲတွင် ရောင်စဉ်သည် အနီရောင်အဆုံးမှ အပြာရောင်အဆုံးသို့ ဖြစ်သည်။

## ဒေါ့ပလာ အကျိုးသက်ရောက်မှု
ဥပမာပေးရသော် အာကာသယာဉ်တစ်စင်းသည် အလင်းအလျင်၏ ၁၀ ပုံ ၁ ပုံခန့်ဖြင့် ခရီးသွားပါက မြင်ကွင်းသည် အပြာရောင်သန်းလာမည်ဖြစ်သည်။ အကယ်၍ နောက်သို့လှည့်ကြည့်ပါက မြင်ကွင်းသည် အနီရောင်သန်းသွားသည်ကို မြင်တွေ့ရပေမည်။ အပြာရောင်အရွေ့အား နက္ခတ္တဗေဒတွင် အရာဝတ္ထုတို့၏ ရွေ့လျားမှုအား တိုင်းတာရာ၌ အသုံးပြုသည်။
* အင်ဒရိုမီဒါ ဂယ်လက်ဆီသည် Local Group အတွင်း မိမိတို့ နဂါးငွေ့တန်း ဂယ်လက်ဆီသို့ အပြာရောင်အရွေ့ဖြင့် ချဉ်းကပ်လျက် ရှိသည်။
* ဘာနတ် ကြယ်သည် မိမိတို့နေဆီသို့ အပြာရောင်အရွေဖြင့် ချဉ်းကပ်နေသည်။

## အခြားကြည့်ရန်
*အနီရောင်အရွေ့

## ကျမ်းကိုး
မဂဓတိုင်း

**မဂဓတိုင်း**သည် ယခုအခါ ဂယာနှင့် ပဋနာခရိုင်တို့၏အတွင်း၌ ပြန့်နှံ့၍ တည်ရှိခဲ့သည်။ ယင်း မဂဓတိုင်း၏ မင်းနေပြည်မြို့တော်သည် ဂိရိဗ္ဗဇ သို့မဟုတ် ရာဇဂဟ (ခေါ်)
ရာဇဂြိုဟ်မြို့ ဖြစ်သည်။ ယင်းရာဇဂဟမြို့သည် တောင်တို့ဖြင့် ဝိုင်းရံလျက်  ရှိခဲ့သည်။ ယင်းတောင်တို့၏ အမည်မှာ -
# ဣသိဂိလိ
# ဝေပုလ္လ
# ဝေဘာရ
# ပဏ္ဍဝ နှင့်
# ဂိဇ္ဈကူဋ တို့ဖြစ်လေသည်။

ဤမြို့ကိုဖြတ်လျက် တပေါဒါမြစ် စီးဆင်းခဲ့သည်။ သေနာနီ နိဂုံးသည်လည်း မဂဓတိုင်း၏သာလျှင် တစ်ခုသော နှလုံးမွေ့လျော်ဘွယ်ရာ တောအရပ် ဖြစ်လေသည်။  
ဧကနာလာ၊ နာလကဂါမ၊ ခါဏုမတ နှင့် အန္ဓကဝိန္ဒ တို့သည် ဤတိုင်း၏ထင်ရှားသောမြို့များ ဖြစ်လေသည်။ ဝဇ္ဇီတိုင်းနှင့် မဂဓတိုင်းတို့၏ အလယ်ကြား၌ ဂင်္ဂါမြစ်ကြီးသည်
အပိုင်းအခြားဖြစ်ခဲ့သည်။ ထိုနေရာ၌ နှစ်ဖက်သောနိုင်ငံမင်းတို့၏တူညီသော အုပ်စိုးပိုင်ဆိုင်မှု ရှိခဲ့လေသည်။ အင်္ဂတိုင်းနှင့် မာဂဓတိုင်း၌ ရံခါရံခါတွင် စစ်တိုက်ခြင်းကို ပြုခဲ့သည်။
တစ်ကြိမ်က ဗာရဏသီမင်းသည် မဂဓ နှင့် အင်္ဂတိုင်း နှစ်တိုင်းလုံးကို မိမိလက်အောက်ခံပြု၍ သိမ်းပိုက်ခဲ့သည်။ ဗုဒ္ဓခေတ်၌ အင်္ဂတိုင်းသည် မဂဓတိုင်း၏ လက်အောက်ခံဖြစ်လေသည်။

မဂဓနှင့် ကောသလ၌လည်း အကြိမ်များစွာ စစ်တိုက်ခြင်းပြုလုပ်ခဲ့သည်။ နောက်ကာလ၌ အဇာတသတ်မင်းသည်လိစ္ဆဝီမင်းတို့၏ အကူအညီဖြင့် ကောသလတိုင်းအပေါ်၌
အောင်နိုင်ခြင်းကို ရရှိခဲ့လေသည်။ မဂဓတိုင်း၌ ဇီဝက ကောမာရဘစ္စသည် ဘာရတနိုင်ငံတွင် ထင်ရှားသော  ဆေးဆရာဖြစ်လေသည်။ ဇီဝက၏ ဆေးပညာ သင်ကြားခဲ့ခြင်းသည်
တက္ကသိုလ်မြို့၌ ဖြစ်ခဲ့သည်။ 

ရာဇဂြိုဟ်မြို့၌ ရှဉ့်နက်တို့ကို အစာကျွေးရာ ဝေဠုဝန အရပ်သည် ထင်ရှားသော ဘုရားကျောင်းတော် ဖြစ်လေသည်။ ရာဇဂြိုဟ်မြို့၌ပင်လျှင် ပထမသိင်္ဂီတိပွဲတော်ကြီး ဖြစ်ပေါ်ခဲ့သည်။
ရာဇဂြိုဟ်မြို့၏အနီး၌လျှင် နာလန္ဒာသည် တစ်ခုသော ရွာငယ်ဖြစ်လေသည်။ မဂဓတိုင်း၏ တစ်ခုသော အလွန်ထင်ရှားသော ခံတပ်ဖြစ်ခဲ့သည်။ ယင်းကို ပြင်ဆင်မွမ်းမံခြင်းကို
ဝဿကာရအမတ်ကြီးသည် ပြုစေခဲ့သည်။ နောက်ကာလ၌ မဂဓတိုင်း၏ မင်းနေပြည်မြို့တော်သည် ပါဋလိပုတ်မြို့ ဖြစ်ခဲ့သည်။
အသောကမင်းခေတ်၌ ယင်းမြို့၏နေ့စဉ်ဝင်ငွေမှာ လေးသိန်းကျပ် ဖြစ်လေသည်။ 

မဂဓတိုင်းကြီးကို စိုးမိုးအုပ်ချုပ်မင်းလုပ်သော မင်းကြီးကား ဗိမ္ဗိသာရမင်းတရားကြီး ဖြစ်၍ လူနေ အိမ်ခြေ အထူးစည်ကားသော ရာဇဂြိုဟ် မြို့ကြီးကား မင်းနေပြည်တော်ကြီးဖြစ်၍ မြတ်စွာဘုရား လက်ထက်တော်၌ ရှေးဦးစွာ အလောင်းတော်ဘဝက ဒုက္ကရစရိယာကျင့်တော်မူရာ ဘုရားအဖြစ်သို့ ရောက်တော်မူပြီးနောက် ရှေးဦးစွာ မြတ်စွာဘုရားသာသနာတော် ပွားစီးလျက် ထွန်းကားသော နေပြည်တော် နှင့် တိုင်းကြီး ဖြစ်ခဲ့၏။ ၎င်းဗိမ္ဗိသာရမင်းတရားကြီး နတ်ရွာစံပြီးနောက် သားတော် အဇာတသတ္တုမင်းတရား ထီးနန်းဆက်ခံ စိုးစံအုပ်ချုပ်လျက် မြတ်စွာဘုရားထံ ဆည်းကပ်၍ သာမညဖလသုတ္တန် နာယူပြီး သာသနာတော်ကြီး၌ အထူးကြည်ညိုလေးစား ပုထုဇဉ်အနေအား ဧတဒဂ်ထားလောက်သော မင်းတစ်ပါးဖြစ်ခဲ့လေ၏။ 

## ကိုးကား
ဝီကီပီးဒီးယား သုည

ဖြင့် ဝီကီပီးဒီးယားအား အခကြေးငွေမပေးရဘဲ ကြည့်နိုင်ပုံ]]

**ဝီကီပီးဒီးယား သုည** () သည် ဝီကီမီဒီယာ ဖောင်ဒေးရှင်းမှ ဝီကီပီးဒီးယားအား ဝင်ရောက်ကြည့်ရှုနိုင်ရန် ထောက်ပံ့ပေးထားသော ပရောဂျက်တစ်ခုပင်ဖြစ်သည်။ များသောအားဖြင့် မိုဘိုင်းဖုန်းများတွင် အခကြေးငွေမပေးရဘဲ ကြည့်ရှုနိုင်ရန် ဖြစ်သည်။အစီအစဉ်အား ၂၀၁၂ ခုနှစ်တွင် စတင်ခဲ့သည်။ ၂၀၁၃ ခုနှစ်တွင် ယင်းအတွက် ဆုရရှိခဲ့သည်။ဤအစီစဉ်၏ ရည်မှန်းချက်မှာ အသိပညာဗဟုသုတအား အခကြေးငွေပေးစရာမလိုဘဲ လူတိုင်းကြည့်ရှုနိုင်ရန် ဖြစ်သည်။ 

ဖေ့ဘွတ် သုညသည် ဝီကီပီးဒီးယား သုညအား နမူနာယူ၍ လုပ်ဆောင်ခြင်း ဖြစ်သည်။

## သမိုင်းကြောင်း 
အောက်ပါတို့သည် ဝီကီပီးဒီးယား သုည စတင်အသုံးပြုနိုင်သည့် သမိုင်းကြောင်း အချို့ ဖြစ်သည်။ ပူးပေါင်းပါဝင်သည့် မိုဘိုင်းကွန်ယက်များနှင့် စတင်သည့်နေ့ရက်များအတွက်  ကို ကြည့်ပါ။
* မေ ၂၀၁၂ - မလေးရှားနိုင်ငံ တွင် Digi Telecommunications နှင့် ပူးပေါင်း၍
* ၂၆ ဇူလိုင် ၂၀၁၂ - ကင်ညာနိုင်ငံတွင် Orange S.A. နှင့် ပူးပေါင်း၍
* အောက်တိုဘာ ၂၀၁၂ - ထိုင်းနိုင်ငံတွင် dtac; ဆော်ဒီအာရေဗျနိုင်ငံတွင် ဆော်ဒီတယ်လီကွန်း ကုမ္ပဏီနှင့် ပူးပေါင်း၍
* မေ ၂၀၁၄ - ပါကစ္စတန်နိုင်ငံတွင် Mobilink နှင့် ပူးပေါင်း၍ 
* ဇွန် ၂၀၁၃ - သီရိလင်္ကာနိုင်ငံတွင် Dialog Axiata နှင့် ပူးပေါင်း၍
* အောက်တိုဘာ ၂၀၁၃ - ဂျော်ဒန်နိုင်ငံတွင် Umniah; ဘင်္ဂလားဒေ့ရှ်နိုင်ငံတွင် Banglalink နှင့် ပူးပေါင်း၍
* ဧပြီ ၂၀၁၄ - ကိုဆိုဗိုတွင် IPKO ကွန်ယက်ပေါ်မှ
* မေ ၂၀၁၄ - နီပေါနိုင်ငံတွင် Ncell; ကာဂျစ္စတန်နိုင်ငံတွင် Beeline နှင့် ပူးပေါင်း၍
* မေ ၂၀၁၄ - နိုင်ဂျီးရီးယားနိုင်ငံတွင် Airtel Nigeria နှင့် ပူးပေါင်း၍ 
* အောက်တိုဘာ ၂၀၁၄ - ယူကရိန်းနိုင်ငံတွင် Kyivstar နှင့် ပူးပေါင်း၍
* ဒီဇင်ဘာ ၂၀၁၄ - ဂါနာနိုင်ငံတွင် MTN Ghana နှင့် ပူးပေါင်း၍
* စက်တင်ဘာ ၂၀၁၄ - မြန်မာနိုင်ငံတွင် တယ်လီနောနှင့် ပူးပေါင်း၍
* ဒီဇင်ဘာ ၂၀၁၄ - အင်ဂိုလာနိုင်ငံတွင် Unitel S.A. နှင့် ပူးပေါင်း၍ ဝီကီပီးဒီးယား သုညကို စတင်အသုံးပြုနိုင်ခဲ့ကြသည်။

## ပူးပေါင်းပါဝင်သည့် မိုဘိုင်းကွန်ယက်များ 
 ကို ကြည့်ရှုပါ။

## ကိုးကား 
## ပြင်ပလင့်ခ်များ 
* ဝီကီမီဒီယာ ဖောင်ဒေးရှင်းရှိ 
* တရားဝင် ဝက်ဘ်ဆိုဒ် 
* ဝီကီပီးဒီးယား သုညအကြောင်း ဝီကီပီးဒီးယား ဘလော့ဂ်စာစုများ
ဒစ်မောခရစ်တပ်စ်

**ဒစ်မောခရစ်တပ်စ်** ( ; , *Dēmókritos*) သည် ဆိုကရေးတီးအကြို ဒဿနခေတ်၊ ရှေးခေတ်ဂရိ တွေးခေါ်ပညာရှင်တစ်ဦးဖြစ်၍ အဓိကအားဖြင့် ၎င်းကို စကြဝဠာဆိုင်ရာ အက်တမ်သီအိုရီ ဖော်ထုတ်ခြင်းအတွက် သတိတရရှိကြသည်။

ဒီမော့ခရစ်တပ်စ်ကို ခရစ်ကြို ၄၆၀ ၌ သရေ့စ်ပြည် အာ့ဘ်ဒီရာမြို့ (Abdera) တွင် ဖွားမြင်ခဲ့သည်။ သို့သော် မွေးသောသက္ကရာဇ်နှင့်ပတ်သက်၍ အငြင်းပွမှုများလည်း ရှိကြသည်။ ၎င်း၏ တိကျသောဆောင်ရွက်မှုနှင့်ပတ်သက်၍လည်း သဲသဲကွဲကွဲသိရန် အတော်ပင်ခက်ခဲသည်။ အဘယ်ကြောင့်ဆိုသော် ရင်းမြစ်စာပေများ၌ ၎င်း၏ လမ်းပြဆရာ လူးဆစ်ပပ်စ်နှင့်တွဲ၍ အတူယှဉ်တွဲဖော်ပြကြသောကြောင့်ဖြစ်၏ ။ 

အက်တမ်အပေါ် ၎င်းတို့၏ တွေးထင်ယူဆချက်သည် ၁၉ ရာစု၏ အက်တမ်တည်ဆောက်ပုံကို နားလည်ခြင်းနှင့် အနည်းငယ်၊ တစ်ဝက်တစ်ပျက်တူညီမှုရှိရာ ၁၉ ရာစု ပုဂ္ဂိုလ်များက ဒစ်မောခရစ်တပ်စ်ကို အတွေးခေါ်ဆရာထက် သိပ္ပံဆရာတစ်ဦးနှင့် ပို၍တူသည်ဟု ယူဆသတ်မှတ်စေနိုင်ခဲ့သည်။ ရှေးခေတ်အေသင်မြို့၏ မသိကျိုးကျွန်ပြုခြင်းခံရသူ ဒစ်မောခရစ်တပ်စ်ကို ပလေတိုက ၎င်း၏ စာအုပ်များကို မီးရှို့ဖျက်ဆီးချင်ခဲ့သည်အထိ မနှစ်မြို့ခဲ့ပေ။ မြောက်ပိုင်းဇာတိသား အတွေးခေါ်ဆရာ အရစ္စတိုတယ်က ၎င်းကို ကောင်းစွာအသိအမှတ်ပြုခဲ့ကာ ပိရုတာဂိုးရပ်စ်၏ ဆရာလည်းဖြစ်သည်။

အများက ဒစ်မောခရစ်တပ်စ်သည် ခေတ်သစ်သိပ္ပံဘာသာရပ်၏ ဖခင်အဖြစ် ယူဆသတ်မှတ်ကြလေသည်။ ၎င်း၏ လက်ရာများ ရှင်သန်ကျန်ရစ်မှုမရှိပေ။ ၎င်း၏ကျယ်ပြန့်လှသော စာပေလက်ရာများထဲမှ အပိုင်းအစများကိုသာလျှင် ယခု၌ ၎င်း၏လက်ရာအဖြစ်သိရှိကြသည်။

## ကိုးကား 
ကဏ္ဍ:ဂရိ ဒဿနပညာရှင်များ
နည်းပညာတက္ကသိုလ်(မန္တလေး)

**နည်းပညာတက္ကသိုလ် (မန္တလေး)** () သည် မန္တလေးတိုင်းဒေသကြီး၊ ပုသိမ်ကြီးမြို့နယ်၊ အောင်ချမ်းသာကျေးရွာတွင် တည်ရှိသော နည်းပညာတက္ကသိုလ်ဖြစ်သည်။ သိပ္ပံနှင့် နည်းပညာ ဝန်ကြီးဌာန၊ အဆင့်မြင့်သိပ္ပံနှင့် နည်းပညာဦးစီးဌာန လက်အောက်ရှိ တက္ကသိုလ်ဖြစ်သည်။

## တည်နေရာ
နည်းပညာတက္ကသိုလ် (မန္တလေး)သည် မန္တလေးတိုင်းဒေသကြီး၊ အောင်မြေသာစံခရိုင်၊ ပုသိမ်ကြီးမြို့နယ်၊ အောင်ချမ်းသာကျေးရွာတွင် တည်ရှိသည်။
## သမိုင်းကြောင်း 
နည်းပညာတက္ကသိုလ် (မန္တ​လေး) သည် မြန်မာနိုင်ငံရှိ အင်ဂျင်နီယာပိုင်းဆိုင်ရာ ​သက်တမ်းရင့်​ကျောင်းများအနက် တစ်ခုအပါအဝင်ဖြစ်သည်။ အစိုးရစက်မှုလက်မှုသိပ္ပံ (မန္တလေး)ကို ၁၉၅၅ခုနှစ် ဒီဇင်ဘာ ၂၀ရက်နေ့တွင် ဝန်ကြီးချုပ်ဦးနုက ဖွင့်လှစ်ပေးခဲ့သည်။ ထိုစဉ်က ကျောင်း၏တည်နေရာမှာ ချမ်းအေးသာစံမြို့နယ်၊ လမ်း၃၀နှင့် ၃၁လမ်းကြား ၆၈လမ်းနှင့် လမ်း၇၀ကြားဖြစ်သည်။၁၉၉၉ခုနှစ် ဩဂုတ်လ ၂၀ရက်နေ့တွင် အစိုးရနည်းပညာကောလိပ်အဖြစ် တိုးမြှင့်ခဲ့သည်။ ၂၀၀၂ခုနှစ် အောက်တိုဘာ ၂၂ရက်နေ့တွင် မန္တလေးတောင်မြောက်ဘက် ပုသိမ်ကြီးမြို့နယ် လက်ရှိ​နေရာသို့ ​ပြောင်း​ရွှေ့ခဲ့ပြီး ၂၀၀၇ခုနှစ် ဇန်နဝါရီလ (၂၀) ရက်​နေ့တွင် နည်းပညာတက္ကသိုလ်(မန္တလေး)အဖြစ်အဆင့်မြှင့်တင်ဖွင့်လှစ်ခဲ့သည်။ လက်ရှိတည်​နေရာသည် (၆၅.၃၇)ဧက ကျယ်ဝန်းသည်။
ရုပ်တုနှင့် ပင်မ​ဆောင်]]
၂၀၁၆ခုနှစ်တွင် အစိုးရစက်မှုလက်မှုသိပ္ပံ အသစ် (၁)​ကျောင်းအား ထပ်မံဖွင့်လှစ်ခဲ့သည်။

## သင်ကြား​ရေးဌာနများ
#မြို့ပြအင်ဂျင်နီယာဌာန
#ဗိသုကာဌာန
#အီလက်ထရောနစ်အင်ဂျင်နီယာဌာန
#လျှပ်စစ်စွမ်းအားအင်ဂျင်နီယာဌာန
#စက်မှုအင်ဂျင်နီယာဌာန
#သုတနည်းပညာအင်ဂျင်နီယာဌာန
#စက်မှုအီလက်ထရောနစ်အင်ဂျင်နီယာဌာန
#ဓာတုအင်ဂျင်နီယာဌာန
#ရေနံအင်ဂျင်နီယာဌာန
#သတ္တုတူးဖော်ရေးအင်ဂျင်နီယာဌာန
#မြန်မာစာဌာန
#အင်ဂျင်နီယာအင်္ဂလိပ်စာဌာန
#အင်ဂျင်နီယာသင်္ချာဌာန
#အင်ဂျင်နီယာရူပဗေဒဌာန
#အင်ဂျင်နီယာဓာတုဗေဒဌာန

## သင်တန်းများ
### ဘွဲ့ကြို
ဘွဲ့ကြိုတန်းများတွင် အင်ဂျင်နီယာဘွဲ့၊ ဗိသုကာဘွဲ့များ ​ပေးအပ်သည်။

## အကြီးအကဲများ
### စက်မှုလက်မှုသိပ္ပံ
### အစိုးရနည်းပညာ​ကောလိပ်
### နည်းပညာတက္ကသိုလ်
## ထင်ရှား​သော ​ကျောင်းသား​ဟောင်းများ
*ဓမ္မဒူတ ​ဒေါက်တာအရှင် ဆေကိန္ဒ၊ အရှင် (ဓမ္မဒူတ)
*​ဒေါက်တာ ခင်ထိုက်ထိုက်လွင် (ပါ​မောက္ခချုပ်၊ TU (Kse))
*​ဒေါက်တာ မြင့်သိန်း (ပါ​​မောက္ခချုပ်၊ MTU)
*ဦးစိုင်း​ကျော်​ဇောသန်း (အမျိုးသားလွှတ်​ဆော်ကိုယ်စားလှယ်)
## ပြခန်း

File:Drawing_Building_TUM.jpg|ပုံဆွဲစာသင်​ဆောင်
File:TUM Main Buildings.jpg|ပင်မ​ဆောင်
Workshop_Buildings_of_TUM.jpg|အလုပ်ရုံများ
TUM_Mandalay.jpg|​
TUM_from_Mandalay_Hill.jpg|မန္တ​လေး​တောင်မှ မြင်ရစဉ်

## ကိုးကား
ရခိုင်ပြည်နယ် လွှတ်တော်

**ရခိုင်ပြည်နယ်လွှတ်တော်** () သည် မြန်မာနိုင်ငံ ရခိုင်ပြည်နယ်၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၄၇ ဦး (ရွေးကောက်ခံ ၃၅ ဦးနှင့် တပ်မတော်သား ကိုယ်စားလှယ် ၁၂ ဦး) ရှိသည်။

## ဖွဲ့စည်းပုံ 
မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်)အရ တိုင်းဒေသကြီး သို့မဟုတ် ပြည်နယ်များတွင် မြို့နယ်တစ်မြို့နယ်လျှင် နှစ်ဦးကျစီရွေးကောက် တင်မြှောက်ပြီး၊ ရွေးကောက်တင်မြှောက်သည့် လွှတ်တော် ကိုယ်စားလှယ်စုစုပေါင်း၏ သုံးပုံတစ်ပုံနှင့်ညီမျှသော တပ်မတော်ကာကွယ်ရေးဦးစီးချုပ်က ဥပဒေနှင့်အညီ အမည်စာရင်းတင်သွင်းသည့် တပ်မတော်သား တိုင်းဒေသကြီး သို့မဟုတ် ပြည်နယ် လွှတ်တော် ကိုယ်စားလှယ်များ ပါဝင်သည်။  

၂၀၂၆ ခုနှစ်အထိ ရခိုင်ပြည်နယ်တွင် မြို့နယ် (၁၇) ခုဖြင့် သတ်မှတ်ဖွဲ့စည်းထားသဖြင့် ရွေးကောက်ခံကိုယ်စားလှယ် ၃၄ ဦးရှိပြီး၊ ရွေးကောက်ခံ ချင်းတိုင်းရင်းသားရေးရာဝန်ကြီး (၁) ဦးနှင့် လွှတ်တော်ကိုယ်စားလှယ် စုစုပေါင်း၏ သုံးပုံတစ်ပုံနှင့်ညီမျှသော ခန့်အပ်ခံ တပ်မတော်သား ကိုယ်စားလှယ် ၁၂ ဦးလည်း ပါဝင်သည်။

## လွှတ်တော်အကြီးအကဲများ 
## ရွေးကောက်ပွဲများ 
### ၂၀၁၀ ခုနှစ် 
### ၂၀၁၅ ခုနှစ် 
၂၀၁၅ အထွေထွေ ရွေးကောက်ပွဲတွင် ရခိုင်အမျိုးသားပါတီ (ANP) သည် လွှတ်တော် မဲဆန္ဒနယ် အများစုကို အနိုင်ရခဲ့သည်။ သို့သော်လည်း တပ်မတော်သားကိုယ်စားလှယ် ၁၂ ဦးကြောင့် လွှတ်တော်နေရာအများစုကို မရရှိခဲ့ပေ။

### ၂၀၂၅-၂၀၂၆ ခုနှစ် 
၂၀၂၅-၂၀၂၆ အထွေထွေ ရွေးကောက်ပွဲတွင် ၂၀၂၅ ခုနှစ် ဇူလိုင်လပိုင်းတွင် ဆဋ္ဌမအကြိမ်ပြင်ဆင်သည့် တိုင်းဒေသကြီး သို့မဟုတ် ပြည်နယ်လွှတ်တော် ရွေးကောက်ပွဲဥပဒေ ပုဒ်မ ၄ အရ ရွေးကောက်ပွဲကော်မရှင်သည် မဲဆန္ဒနယ်များ သတ်မှတ်ရာတွင် မြို့နယ်တစ်မြို့နယ်လျှင် ကိုယ်စားလှယ်တစ်ဦးကျစီကို FPTP စနစ်ဖြင့် ရွေးချယ်ရန် သတ်မှတ်ရမည်ဖြစ်ပြီး၊ ကျန်ရှိသောကိုယ်စားလှယ်များအတွက် မြို့နယ်များကို စုစည်း၍ PR စနစ်ဖြင့် ရွေးချယ်နိုင်ရန် မဲဆန္ဒနယ်များ သတ်မှတ်ရဟု ပြဋ္ဌာန်းထားသည်။

ရခိုင်ပြည်နယ်လွှတ်တော်၏ ရွေးကောက်ခံ မဲဆန္ဒနယ် ၃၄ နေရာတွင် ၁၇ နေရာကို မဲအများဆုံးအနိုင်ရသူယူစနစ်ဖြင့် ရွေးကောက်ခံရပြီး၊ ကျန် ၁၇ နေရာကို အချိုးကျကိုယ်စားပြုစနစ်ဖြင့် သတ်မှတ်ရွေးကောက်ခံရသည်။

သို့သော် ရွေးကောက်ပွဲကော်မရှင်၏ ၂၀၂၅ ခုနှစ်၊ စက်တင်ဘာလ ၁၄ ရက်နေ့တွင် ပြည်နယ်လွှတ်တော် မဲအများဆုံးရသူအနိုင်ယူစနစ် မဲဆန္ဒနယ် (၁၄) နယ် ဖြစ်သော ရမ်းဗြဲမြို့နယ်၊ ပေါက်တောမြို့နယ်၊ ပုဏ္ဏားကျွန်းမြို့နယ်၊ ရသေ့တောင်မြို့နယ်၊ ဘူးသီးတောင်မြို့နယ်၊ မောင်တောမြို့နယ်၊ ကျော်တော်မြို့နယ်၊ မင်းပြားမြို့နယ်၊ မြေပုံမြို့နယ်၊ မြောက်ဦးမြို့နယ်တို့တွင် ရွေးကောက်ပွဲများကျင်းပမည်မဟုတ်ကြောင်း ကြေညာသည်။

## အဓိကဖြစ်ရပ်များ 
### ၂၀၂၆ ခုနှစ် 
* ၂၀ မတ် - တတိယအကြိမ် ရခိုင်ပြည်နယ်လွှတ်တော်၏ ပထမပုံမှန်အစည်းအဝေးကို စတင်ကျင်းပခဲ့ပြီး၊ ပြည်နယ်လွှတ်တော်ဥက္ကဋ္ဌနှင့် ဒုတိယဥက္ကဋ္ဌတို့ကို ရွေးချယ်တင်မြှောက်ခဲ့ကြသည်။

## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား